hotchpotch/miracl-hf-unified huggingface dataset:
ধর্মের অর্থনীতি
ধর্মের অর্থনীতি সামাজিক- আর্থিক তত্ব এবং পদ্ধতি প্রয়োগ করে; প্রত্যেকের, দলের অথবা সংস্কৃতির এবং সামাজিক অনুক্রমের ধর্মীয় আচরণের প্যাটার্নকে ব্যাখ্যা করে। এডাম স্মিথের প্রথম বিশ্লেষণমুলক ব্যাখ্যা দেন। তার মতে ধর্মীয় কার্যক্রমের পরিমাণ এবং গুণগত মান; সরকারী নিয়ন্ত্রণ ও অর্থনৈতিক প্রভাবে ধর্মীয় সংজ্ঞা নির্ধারিত হয়। দ্বিতীয় আর একটা উদাহরণ দেন ম্যাক্স ওয়েবার। তার থিসিস অনুসারে ধর্মীয় নিয়মকানুন পুঁজিবাদের সূচনা এবং উন্নয়ন ঘটিয়েছে।
ধর্মীয় অর্থনীতি হচ্ছে আন্তঃসম্পর্কিত এমন একটা বিষয়; যা সময় সময় মুলধারার অর্থনীতিকেই আবৃত করে ফেলে। অর্থনীতির মুল বিষয়গুলো পরিচালিত হয় ধর্মীয় অনুষ্ঠানকে ঘিরে। ধর্মীয় অর্থনীতি; ধর্মীয় নীতির দৃষ্টিকোণ থেকেই অর্থনৈতিক বিষয়গুলোকে মুল্যায়ন করে।Books:
১৯৯৮ গুয়েতেমালা ছাত্রী গণধর্ষণ
১৯৯৮ সালের ১৬ জানুয়ারি গুয়েতেমালায় শিক্ষা সফরকালে পাঁচজন মার্কিন ছাত্রী গণধর্ষণের শিকার হন। এই ঘটনা মার্কিন ও গুয়েতেমালান সরকারের সর্বোচ্চ মহলের দৃষ্টি আকর্ষণ করে, এবং বিদেশ ভ্রমণকালে শিক্ষার্থীদের নিরাপত্তার পর্যাপ্ততা নিয়ে আশঙ্কার সৃষ্টি হয়। ঘটনাটিতে ভুক্তভোগী ছাত্রীরা সেন্ট মেরিজ কলেজ অফ মেরিল্যান্ডে অধ্যয়নরত ছিলেন।
কলেজটি সেসময়ে গুয়েতেমালায় বার্ষিক সফরের আয়োজন করত। ১৭ দিনব্যাপী ওই সফরগুলো শীতকালে পরিচালিত হত এবং এর খরচ কলেজ কর্তৃপক্ষ বহন করত। কলেজটি এর পূর্বে এরকম দুইটি সফরের আয়োজন করেছিল, কিন্তু সেগুলোর কোনোটিতেই কোনো রকম সমস্যা হয় নি। তবে ওই অঞ্চলে নারীদের প্রতি সহিংসতা বৃদ্ধি পাচ্ছিল। ১৯৯৭ সালের জুলাইয়ে সেখানে একটি বাস হাইজ্যাক হয়। বাসের প্রতিটি যাত্রী লুটপাটের শিকার হন এবং দুইজন মার্কিন নারীসহ পাঁচজন নারীকে ধর্ষণ করা হয়। ১৯৯৭ সালের জুলাই ও আগস্টে অন্যান্য ঘটনায় গুয়েতেমালায় আরো চারজন মার্কিন নারী ধর্ষিত হন।
গুয়েতেমালায় শিক্ষা সফর শেষে সেন্ট মেরিজ কলেজের শিক্ষার্থীদের একটি দল গুয়েতেমালা সিটিতে ফিরছিল। দলটিতে মোট ১৬ জন ছিলেন যাদের মধ্যে ১৩ জন ছিলেন শিক্ষার্থী (১২ জন ছাত্রী এবং ১ জন ছাত্র) আর ৩ জন শিক্ষক। ১৯৯৮ সালের ১৬ জানুয়ারি দুপুর ৩:৩০ মিনিটে তাদের বাসটিকে কমপক্ষে চারজন বন্দুকধারী জোরপূর্বক থামায়। বাসটিকে পার্শ্ববর্তী একটি ইক্ষুক্ষেতে নিয়ে যাওয়া হয়, যেখানে সেটিকে রাস্তা থেকে দেখা যেত না। বাসের প্রতিটি যাত্রী লুটপাটের শিকার হন, কিন্তু তাঁদের কাছে আরো বেশি টাকাপয়সা ছিল না বলে বন্দুকধারীরা হতাশ হয়। এরপর তারা ধর্ষণ করার জন্য পাঁচজন মেয়েকে বেছে নেয়। এদের মধ্যে একজন মেয়েকে বাসের মধ্যে তাঁর সহপাঠীদের সামনে ধর্ষণ করা হয়, আর বাকি চার মেয়েকে মাঠের মধ্যে ধর্ষণ করা হয়। প্রতিটি মেয়েকেই বারবার গণধর্ষণ করা হয়। ধর্ষিতাদের বয়স ছিল ১৯ থেকে ২০ বছরের মধ্যে । ধর্ষণের শিকার ছাত্রীরা দলের অন্যান্যদের সঙ্গে ১৯৯৮ সালের ১৭ জানুয়ারি যুক্তরাষ্ট্রে প্রত্যাবর্তন করেন।
ধর্ষিতাদের মধ্যে দুইজন ১৯৯৯ সালের জানুয়ারিতে আক্রমণকারীদের বিরুদ্ধে সাক্ষ্য দেয়ার জন্য গুয়েতেমালায় আসেন। দোষী ব্যক্তিদের মধ্যে ছিল ৩৭ বছর বয়সী শ্রমিক কসবি উরিয়াস, ২৫ বছর বয়সী গাড়িচালক রনি পোলাঙ্কো এবং ২৫ বছর বয়সী একজন হকার। তিনজনকেই ধর্ষণের জন্য ১৮ বছর এবং ডাকাতির জন্য ১০ বছর করে মোট ২৮ বছরের কারাদণ্ডে দণ্ডিত করা হয়।
গ্রাফিক আর্টস ইন্সটিটিউট
গ্রাফিক আর্টস ইন্সটিটিউট বাংলাদেশের একমাত্র প্রিন্টিং এবং গ্রাফিক ডিজাইন ইন্সটিটউট । এই পলিটেকনিক ইন্সটিটউটটি ১৯৬৭ সালে প্রতিষ্ঠিত হয়। এই প্রতিষ্ঠানে বর্তমানে চার বছর মেয়াদী ডিপ্লোমা-ইন-ইঞ্জিনিয়ারিং কোর্সে ৩ টি বিভাগ চলমান রয়েছে। 
গ্রাফিক আর্টস ইন্সটিটিউটটি ঢাকার মোহাম্মদপুরের সাত মসজিদ রোড এ অবস্থিত।
উক্ত ইন্সটিটিউটটি ১৯৬৭ সালে ঢাকায় প্রতিষ্ঠিত হয় । 
এর প্রধান উদ্যোক্তা হিসেবে তৎকালীন কারিগরি শিক্ষা অধিদপ্তরের মহাপরিচালক ড. ওয়াকার আহমেদ ও পূর্ব পাকিস্তানের গভর্নর আযম খান ছিলেন । এ ব্যাপারে তৎকালীন সরকার প্রাথমিক পদক্ষেপ হিসেবে একটি ট্রেনিং স্কিম চালু করে। এ স্কিমের চিফ ইন্সট্রাক্টর পদের জন্য নির্বাচিত ড. আর. কে মোল্লাকে যুক্তরাষ্ট্রের সাউথ ডেকোটা বিশ্ববিদ্যালয়ে মুদ্রণের উপর উচ্চতর প্রশিক্ষণ গ্রহণের জন্য পাঠানো হয় এবং অন্যান্য ইন্সট্রাক্টরদের প্রশিক্ষণ সেন্ট্রাল গভর্নমেন্ট প্রিন্টিং প্রেসে চলতে থাকে। যুক্তরাষ্ট্রে ট্রেনিং শেষে আর. কে মোল্লা গ্রাফিক আর্টস ইনস্টিটিউটের প্রথম অধ্যক্ষ হিসাবে যোগদান করেন। তাছাড়া এই ইন্সটিটিউটের যাত্রা শুরু হয় ২৫ টি আসন দিয়ে।
এই ইন্সটিটিউটটি বর্তমানে একটি পূর্ণাঙ্গ মুদ্রণ প্রযুক্তি ইন্সটিটিউটটে পরিণত হয়েছে। এখানে মুদ্রণের প্রাথমিক স্তরের মুভেবল টাইপ, লাইনো টাইপ মেশিন এবং লেটার প্রেস, গ্যালারি টাইপ ক্যামেরা থেকে শুরু করে আধুনিক প্রযুক্তির অফসেট লিথোগ্রাফি, গ্র্যাভিউর, স্ক্রিন প্রিন্টিং, অত্যাধুনিক প্রসেস ক্যামেরা (হরাইজন্টাল এবং ভার্টিক্যাল) অটোপ্লেট প্রসেসর, লিথো ফিল্ম, প্যানক্রোমাটিক ফিল্ম প্রযুক্তিসহ এখন উন্নত ধরনের মেকানিজম সংযোগ করা হয়েছে। আধুনিক বিশ্বের সাথে বাংলাদেশের মুদ্রণ শিল্প প্রতিষ্ঠানের সমন্বয় সাধনের লক্ষ্যে ১৯৯৫-৯৬ শিক্ষাবর্ষ থেকে নতুন পাঠ্যক্রম কম্পিউটার গ্রাফিক পদ্ধতি প্রবর্তন করা হয়েছে।
স্থাপিত হয়েছে অত্যাধুনিক কম্পিউটার ল্যাব, যেখানে ইমেজ সেন্টার, ড্রাম স্ক্যানার, ফ্লাটবেড স্ক্যানার, লেজার প্রিন্টার, ইন্ক জেট প্রিন্টারসহ আধুনিক যন্ত্রপাতি রয়েছে।
প্রতিষ্ঠিত হওয়ার পর থেকে গ্রাফিক আর্টস ইন্সটিটিউটটি কারিগরি শিক্ষা বোর্ড কর্তৃক ছয়টি সেমিস্টারে তিন বছর মেয়াদি ডিপ্লোমা-ইন-প্রিন্টিং টেকনোলজিতে ডিগ্রি প্রদান করে এসেছে। তার পরবর্তীতে ২০০১-২০০২ শিক্ষাবর্ষ থেকে আটটি সেমিস্টারে চার বছর মেয়াদি ডিপ্লোমা-ইন-প্রিন্টিং টেকনোলজি কোর্স চালু করা হয়েছে।
একাডেমিক টেকনোলজি সমূহের মধ্যে রয়েছে:
ছাত্রদের জন্য ১টি ২০০ সিটের আবাসিক হল রয়েছে।
অব্যয় পদ
অব্যয়ঃ ব্যাকরণের একটি পদ। বাক্যের মধ্যে ব্যবহারের সময় যে পদের কোনো পরিবর্তন ঘটে না তাকে অব্যয় পদ বলে। 
বাংলা ব্যাকরণ মতে– বাক্যে বা শব্দের সাথে ব্যবহৃত যে সকল ধ্বনি- বিভক্তি, বচন, লিঙ্গ ও কারকভেদে কোনভাবে পরিবর্তন হয় না, সে সকল পদকে অব্যয় বলে।
বাংলা ব্যাকরণে অব্যয়ের নির্ধারিত প্রকৃতিসমূহঃ
গঠন প্রকৃতির দিক থেকে অব্যয় এক বা একাধিক বর্ণ, বা শব্দ দিয়ে হতে পারে। যেমন–
বাক্যে অব্যয়ের ব্যবহার বিবিধ কারণে হয়ে থাকে। এই পদটি নিজেকে অপরিবর্তনীয় রেখেঃ
বাংলা ভাষায় শব্দ-প্রকৃতি, ভাবগত অর্থ ও ব্যবহারিক মূল্যের বিচারে অব্যয়কে তিনটি ভাগে ভাগ করা হয়। এই ভাগগুলো হলো- শব্দ-উৎসের বিচারে অব্যয়, ভাবগত অর্থের বিচারে অব্যয় ও ব্যবহারিক মূল্যের বিচারে অব্যয়।
শব্দ-উৎসের বিচার হলো নির্ধারিত অব্যয়টি কোন ভাষার সূত্রে বাংলা ভাষায় প্রবেশ করেছে। এই বিচারে অব্যয় চার প্রকার।
ভাবগত ও ব্যবহারিক অর্থের বিচারে অব্যয় হলো শব্দ হিসাবে এবং তা বাক্যে কি ভাবগত অর্থে ব্যবহৃত হয়, তার বিচারে অব্যয়কে প্রাথমিকভাবে ৩টি ভাগে ভাগ করা হয়।
ব্যবহারিক মূল্যের বিচারে অব্যয় পদ চার প্রকারের।
কাদিরাবাদ সেনানিবাস
কাদিরাবাদ সেনানিবাস রাজশাহী বিভাগের নাটোর জেলায় অবস্থিত একটি সেনানিবাস।
কাদিরাবাদ সেনানিবাসের নামকরণ করা হয়েছে লেফটেন্যান্ট কর্নেল আব্দুল কাদিরের নামে যিনি বাংলাদেশের স্বাধীনতা যুদ্ধ-এর সময়ে শহীদ হন। তাকে একটি অজানা স্থানের গণকবরের মধ্যে সমাহিত করা হয়েছিল। তাঁর পুত্র নাদিম কাদির কুমিল্লার কবর আবিষ্কার করেন এবং সেপ্টেম্বর ২০১১ সালে কাদিরাবাদ সেনানিবাসে তাঁকে পুনঃসমাহিত করা হয়।
অর্জন সিংহ
অর্জন সিংহ (১৬ এপ্রিল ১৯১৯-১৬ সেপ্টেম্বর ২০১৭) ভারতীয় বিমান বাহিনীর সর্বোচ্চ পদবীধারী ব্যক্তি ছিলেন। অর্জন ১৯৬৪ সাল থেকে ১৯৬৯ সাল পর্যন্ত ভারতীয় বিমান বাহিনীর চিফ অব দ্যা এয়ার স্টাফ (বিমান বাহিনীর প্রধান কর্মকর্তা) ছিলেন। পাকিস্তান এবং ভারতের মধ্যকার ১৯৬৫ সালের ভয়াবহ যুদ্ধের সময় তিনি ভারতীয় বিমান বাহিনীকে উপযুক্ত নেতৃত্ব দিয়ে জয়ী করে তোলেন এবং পুরস্কার স্বরূপ ভারত সরকার দ্বারা 'পদ্মবিভূষণ' পদক লাভ করেন। ১৯৬৬ সালে তাকে এয়ার চীফ মার্শাল পদে উন্নীত করা হয় এবং স্বাধীন ভারতে তিনিই সর্বপ্রথম এই পদবীধারী ব্যক্তি হিসেবে পরিগণিত হন। ২০০২ সালে তাকে ভারতীয় বিমান বাহিনীর সর্বোচ্চ পদবী 'মার্শাল অব দ্যা এয়ার ফোর্স' দেওয়া হয়, ভারতের সেনাবাহিনীতে ফিল্ড মার্শাল (এ পদবীর সমান) দু'জন (শ্যাম মানেকশ এবং কোদানদেরা মদপ্পা কারিয়াপ্পা) এবং নৌবাহিনীতে আজ অবধি কাউকে পাঁচ-তারকা পদ দেওয়া হয়নি।
১৯১৯ সালের ১৫ এপ্রিল জন্মগ্রহণ করেন অর্জন বর্তমান পাকিস্তানের ফয়সালাবাদে যেটি তখন লয়ালপুর নামে পরিচিত ছিলো। অর্জনের বাবা ভারতীয় সেনাবাহিনীর একজন অনাযুক্তক সেনা ছিলেন। ১৯৩৮ সালে রাজকীয় বিমান বাহিনী কলেজ ক্র্যানওয়েলে প্রবেশ করেন অর্জন এবং এর পরের বছরের ডিসেম্বর মাসে রাজকীয় ভারতীয় বিমান বাহিনীতে কমিশন পান তিনি।
১৯৪৩ সালে তাকে ভারপ্রাপ্ত স্কোয়াড্রন লিডার করে নং ১ স্কোয়াড্রনের অধিনায়ক করা হয়। এই ১ নং স্কোয়াড্রনকে তিনি বার্মায় সামরিক অভিযান করেন এবং তাকে এজন্য দক্ষ উড্ডয়ন প্রতীক (ডিসটিংগুইশ্ড ফ্লাইং ক্রস) পদক দেওয়া হয়, অর্জন ১৯৪৫ সালে ভারতীয় বিমান বাহিনীর প্রদর্শনী ফ্লাইটের অধিনায়কত্ব করেছিলেন এবং ১৯৪৭ সালের ১৫ আগস্ট তিনি দিল্লির রেড ফোর্টের ওপর দিয়ে বিমান উড্ডয়ন পরিচালনা করেছিলেন ভারপ্রাপ্ত গ্রুপ ক্যাপ্টেন হিসেবে।
গয়নার বাক্স (চলচ্চিত্র)
গয়নার বাক্স হল বাংলা হাসির ভৌতিক চলচ্চিত্র। শীর্ষেন্দু মুখোপাধ্যায় রচিত দেশ পত্রিকায় প্রকাশিত ছোট গল্প রাসমনির 'সোনাদানা' অবলম্বনে গয়নার বাক্স ছবিটি নির্মিত হয়। এই ছবিটি ১২ই এপ্রিল ২০১৩ মুক্তি পায়।
ভারতের স্বাধীনতার পূর্ববর্তী সময়ে একটি যৌথ পরিবারের কাহিনী হল গয়নার বাক্স।
লিয়ন (গায়িকা)
লোটা লিন্ডগ্রেন (জন্ম ১৯৯৪), তার মন্চ নাম লিয়ন দ্বারা পরিচিত (stylized as LÉON), একজন সুইডিশ গায়িকা এবং গীতিকার, তার জন্ম এবং বেড়ে ওঠা সুইডেনের রাজধানী স্টকহোল্ম শহরে। 
লোটার জন্ম হয়, ১৯৯৪ সালে সুইডেন এর রাজধানী স্টকহোল্ম শহরে। তিনি একটি সংগীত-সম্বন্ধীয় পরিবারের সন্তান, তার মা (সেলিস্ট) এক প্রকার বাদ্যযন্ত্র বাদক এবং তার বাবা একজন সুরকার এবং একজন কর্ম তত্ত্বাবধায়ক। ২০১৫ সালে, লিয়ন তার প্রযোজক সহকর্মী অগ্রিন রহমানীর সাথে সোলো সঙ্গীত কর্মজীবনে প্রবেশ করার আগে, তিনি তার কিশোরী বয়স থেকেই হিপ-হপ এবং সৌউল দল সমূহের মূল গায়িকা হিসেবে কাজ করেছেন। তিনি উদৃত করেন, তিনি এ্যামি ওয়ানহাউজ, জেনিস য্যপলিন, বিয়ন্সে, এট্টা জেম্স, স্যাম চুক, এবং স্টিভ ওন্ডার এর মত গায়ক/গায়িকাদের থেকে অনুপ্রেরিত হয়েছেন। এবং তারা তার সঙ্গীত জীবনের অনুপ্রেরনা। 
তার প্রথম একক, "টায়ার্ড অব টেকিং", যেটি তার আত্বপ্রকাশকারী ইপি "ট্রেসার" এরও একটি গান, সেটি ক্রিস ওনোকুটে এবং জনপ্রিয় মার্কিন পপ গায়িকা ক্যাটি পেরির সমর্থন অর্জন করে নেয়, এবং খুব সম্প্রতি তাকে মার্কিন ফ্যাশন বিষয়ক জনপ্রিয় ম্যাগাজিন ভোগ এর ইটালীয় সংস্করণ ভোগ ইটালিয়া ম্যাগাজিনে তাকে নিয়ে একটি প্রতিবেদন প্রকাশ করতে দেখা যায়। 
২০১৬ সালের অক্টোবরে, লিয়ন নেদারল্যান্ডের গ্রোনিন্জেন পৌরসভায় অনুষ্ঠেও ইউরোসনিক নূরর্ডনস্রেগ এর ৩১ তম সংস্করনে গান পরিবেশন করার জন্য প্রতিপন্ন হন। ২০১৭ সালের ফেব্রুয়ারী মাসে, তিনি তার প্রথম উত্তর আমেরিকায় নিজেস্ব সফর, মার্কিন যুক্তরাষ্ট্রের মাসাচ্যুসেস্টস এর রাজধানী বোস্টন শহর দিয়ে শুরু করেন। তিনি তার দ্বিতীয় ইপি, "ফর ইউ" প্রকাশ করেন, ২০১৭ সালের ৩রা মার্চ।
ল্যুভর পিরামিড
ল্যুভর পিরামিড ("পিরামিদ দ্যু ল্যুভর") কাঁচ ও ধাতব পদার্থ দ্বারা নির্মিত বিশাল পিরামিড। চৈনিক-মার্কিন স্থপতি "ইয়েও মিং পেই" এই স্থাপনার নকশা অঙ্কন করেন। মূল পিরামিডকে কেন্দ্র করে তিনটি ছোট পিরামিড রয়েছে। স্থাপনাটি ফ্রান্সের প্যারিসে অবস্থিত। ল্যুভর জাদুঘর এর মূল ফটকের সামনে এটি অবস্থিত এবং ১৯৮৯ সালে এই স্থাপনার কাজ সম্পন্ন হয়।
১৯৮৪ সালে, ফ্রান্সের তৎকালীন রাষ্ট্রপতি ফ্রাঁসোয়া মিতেরাঁ'র কমিশনের সূত্রে ইয়েও মিং পেই এর নকশা অঙ্কন করেন, যা কাঁচ দিয়ে আবৃত ও ধাতব থাম এর উপর ভিত্তি করে দাঁড়ানো। এর উচ্চতা । এর ভূমি ভিত্তিটি বর্গাকৃতির, যার দৈর্ঘ ও প্রস্থ । স্থাপনাটি মূলত ৬০৩ টি রম্বস ও ৭০ টি ত্রিভূজাকৃতি কাঁচের নির্মিত অংশের সংযোজন।
ভোলাহাট রামেশ্বর পাইলট ইন্সটিটিউশন
ভোলাহাট রামেশ্বর পাইলট ইন্সটিটিউশন চাঁপাই নবাবগঞ্জ জেলার অর্ন্তগত ভোলাহাট থানার ভোলাহাট উপজেলা সদরে অবস্থিত। এটি ১৯০৫ সালে প্রতিষ্ঠিত।
উপজেলা থেকে প্রায় ১০০ মিটার উত্তর পশ্চিমে অবস্থিত। ১নং ভোলাহাট ইউনিয়ন পরিষদের উপজেলা হেডকোয়াটারের সাথে পাকা রাস্তা এবং জেলার সাথেও পাকা রাস্তার সড়ক যোগাযোগ রয়েছে।
ভোলাহাট রামেশ্বর পাইলট ইন্সটিটিউশন ৬০০ জন ছাত্র/ছাত্রী এবং ২৩ জন শিক্ষক/শিক্ষিকা ও ৩ জন কর্মচারী রয়েছে।
ভোলাহাট উপজেলার রামেশ্বর বাবুর নামানুসারে বিদ্যালয়টির নামকরণ করা হয়।
উপজেলায় জে.এস.সি. এবং এস.এস.সি. পরীক্ষায় ভাল ফলাফল প্রতি বছর করিতেছে।
মার্ক অ্যালেন
মার্ক ওয়েন অ্যালেন (; জন্ম: ২৩ মে, ১৯৬৮) লন্ডনের টটেনহামে জন্মগ্রহণকারী সাবেক প্রথিতযশা ইংরেজ আন্তর্জাতিক ক্রিকেটার। ইংল্যান্ড ক্রিকেট দলের অন্যতম সদস্য ছিলেন মার্ক অ্যালেন। দলে তিনি মূলতঃ অল-রাউন্ডার হিসেবে দায়িত্ব পালন করতেন। ১৯৯৮-৯৯ মৌসুম থেকে ২০০০-০১ মৌসুম পর্যন্ত ইংল্যান্ডের পক্ষে দশটি একদিনের আন্তর্জাতিকে অংশগ্রহণের সুযোগ ঘটেছে তাঁর।
সমগ্র খেলোয়াড়ী জীবনের অধিকাংশ সময়ই মাঝারিসারিতে ব্যাটিং করতেন। পাশাপাশি মিডিয়াম পেস বোলিং করতেন তিনি। এছাড়াও নিজ কাউন্টি দলসহ ইংল্যান্ডের পক্ষে মাঝে-মধ্যে উইকেট-রক্ষকেরও দায়িত্ব পালন করতেন মার্ক অ্যালেন।
গ্লুচেস্টারশায়ারের পক্ষে প্রথম-শ্রেণীর ক্রিকেটে অভিষেক ঘটার পর থেকেই তিনি তাঁর প্রতিশ্রুতিশীলতার স্বাক্ষর রাখতে শুরু করেন। ১৮ বছর বয়সে শতক ও ২২ বছর বয়সে দ্বি-শতক রানের ইনিংস উপহার দেন। এরফলে কাউন্টি দলটির ইতিহাসে সর্বকনিষ্ঠ ক্রিকেটার হিসেবে উভয় ক্ষেত্রেই এ কৃতিত্ব অর্জন করেন তিনি।
২০০০ সালে গ্লুচেস্টারশায়ারকে দুইটি একদিনের কাপ ও জাতীয় লীগের শিরোপা বিজয়ে নেতৃত্ব দেন। অল্পের জন্য কাউন্টি চ্যাম্পিয়নশীপে উত্তরণ ঘটাতে পারেননি দলকে। তাঁর এ অর্জনসমূহের স্বীকৃতিস্বরূপ উইজডেন কর্তৃক অন্যতম বর্ষসেরা ক্রিকেটার মনোনীত হন তিনি।
অল্পকয়েক বছরের মধ্যেই কাউন্টি ক্রিকেটের একদিনের খেলায় শীর্ষস্থানে অধিষ্ঠিত হন। গ্লুচেস্টারশায়ারকে ৬ বছরের মধ্যে ৪টি নক-আউট শিরোপা এনে দেন তিনি।
২০০১ সালে তাঁর খেলার মানে ভাটা পড়ে বিশেষ করে ব্যাট হাতে। ২০০৪ সালে ক্রিস টেলরের কাছে অধিনায়কের দায়িত্বভার হস্তান্তর করেন। তাস্বত্ত্বেও ঐ বছরে তিনি মাত্র চারটি কাউন্টি খেলায় অংশ নিয়েছিলেন। ২০০৫ সালের ১০ জুনের পূর্ব-পর্যন্ত কোন খেলায় অংশ নেননি।
১৯৯৭ সালে জ্যাক রাসেলের পরিবর্তে দলের অধিনায়ক মনোনীত হন। ১৯৯৯-০০ মৌসুমে ইংল্যান্ড দলের সাথে অস্ট্রেলিয়া গমন করেন। এরপর ব্রিসবেনে স্বাগতিক অস্ট্রেলিয়ার বিপক্ষে আন্তর্জাতিক ক্রিকেটে অভিষেক ঘটে তাঁর।
নিউজিল্যান্ড ক্রিকেট দলকে প্রশিক্ষণ দেয়ার উদ্দেশ্যে কোচ জন ব্রেসওয়েল গ্লুচেস্টারশায়ার ক্লাব থেকে চলে যান। ফলশ্রুতিতে ২০০৪ থেকে ২০০৭ সাল পর্যন্ত ক্লাবের প্রধান কোচের দায়িত্বে ছিলেন তিনি।
তন্মধ্যে ২০০৭ সালে অল্পের জন্য তাঁর দল টুয়েন্টি২০ শিরোপা লাভ করা থেকে বঞ্চিত হয়। ফেব্রুয়ারি, ২০০৮ সালে চুক্তি শেষ হবার নয়মাস পূর্বেই পারস্পরিক সম্মতিক্রমে কোচের পদ থেকে ইস্তফা দেন।
এরপর লাফবোরায় জাতীয় দক্ষতা কেন্দ্রে কোচিং কার্যক্রম পরিচালনায় অগ্রসর হন। সেখানে ইংল্যান্ড অনূর্ধ্ব-১৫ দলকে কোচিং দেন। ফেব্রুয়ারি, ২০০৯ সালে এমসিসির নতুন প্রধান কোচের দায়িত্ব পান। লর্ডসের সাথে ৪৮ বছর পার করার পর ক্লাইভ রেডলি অবসর নিলে তিনি তাঁর স্থলাভিষিক্ত হন।
২০০৪ সালে রাণীর নববর্ষের সম্মাননায় ক্রিকেটে অসামান্য অবদানের প্রেক্ষিতে তাঁকে এমবিই পদবীতে ভূষিত করা হয়। এছাড়াও তিনি প্রফেশনাল ক্রিকেট কোচেস অ্যাসোসিয়েশনের সভাপতির দায়িত্ব পালন করছেন।
টয়লেট: এক প্রেম কথা
টয়লেট: এক প্রেম কথা ২০১৭ সালের ভারতীয় হিন্দি ভাষা চলচ্চিত্র, যা পরিচালনা করেন শ্রী নারায়ণ সিং। অক্ষয় কুমার এবং নিরঞ্জ পান্ডে দ্বারা সহযোগিতায় চলচ্চিত্রটি নির্মিত হয়েছে। মুখ্য ভূমিকাতে অক্ষয় কুমার এবং ভূমি পেডেনকার অভিনয় করেছেন এবং অনুপম খের, সুধীর পাণ্ডে এবং দিব্যেন্দু শর্মা সহকারি ভূমিকা অভিনয় করেছেন। ছবিটি ১১ আগস্ট ২০১৭ তারিখে মুক্তি পায়। চলচ্চিত্রটি বিশেষ করে গ্রামাঞ্চলে নির্মূলকরণের উপর জোর দিয়ে, চলচ্চিত্রটি শৌচালয় ব্যবহারের অবস্থার উন্নতির জন্য সরকারি প্রচারাভিযানের সমর্থনে একটি ব্যঙ্গাত্মক হাস্যরসাত্মক চলচ্চিত্রটি । এটি ভারতের আর্থিকভাবে একটি সফল চলচ্চিত্র।ছবিটি সিদ্ধার্থ সিং ও গারমা ওয়াহালের, ২০১৩ সালের হিন্দি চলচ্চিত্র গোলিয়োঁ কী রাসলীলা রাম-লীলার লেখক, এবং সত্যিকারের ঘটনা নিয়ে কিছু মিল রয়েছে যা ১৯ বছর বয়সী প্রিয়াঙ্কার ভক্তি তার স্বামীর বাড়ি থেকে ২০১২ সালে পালিয়ে গিয়েছিল যখন কোন টয়লেট ছিল না। সিনেমার শেষ হওয়ার আগে, টয়লেটটি উল্লেখ করে যে এটি মধ্য প্রদেশের অরিতা নারের গল্পের উপর ভিত্তি করে তৈরি করেছে, যিনি টয়লেটে অভাবের কারণে তার স্বামী শিবমরের বাড়িতে ফিরে যেতে অস্বীকৃতি জানিয়েছেন।
একজন চলচ্চিত্র নির্মাতা প্রভিনা ভায়াস নির্মাতাদের কাছে একটি আইনী নোটিশ পাঠিয়েছেন, দাবি করে যে 'টয়লেট- এক প্রেম কাথা' তার ডকুমেন্টারী 'মানিনি' থেকে দৃশ্য ও সংলাপ ছাপিয়েছে, একই বিষয়ের উপর ভিত্তি করে।
জী স্টুডিও দ্বারা চলচ্চিত্রের স্যাটেলাইট অধিকার গৃহীত। টয়লেট: এক প্রেম কথা ১৭ সেপ্টেম্বর ২০১৭ তারিখে ডিডি ন্যাশনালে প্রধানমন্ত্রী নরেন্দ্র মোদীর জন্মদিনে টেলিভিশন অনুষ্ঠানের প্রচার হয়। এরপর ২০১৭ সালের ২২ শে অক্টোবর মহাত্মা গান্ধীর জন্মবার্ষিকী উপলক্ষে চলচ্চিত্রটির উদ্বোধন করা হয়।
আভাল ওরু তোডার কাদাই
আভাল ওরু তোডার কাদাই কৈলাস বলচন্দ দ্বারা পরিচালিত ১৯৭৪ সালে মুক্তিপ্রাপ্ত একটি তামিল ভাষার চলচ্চিত্র। চলচ্চিত্রটি কবিতা নামের একজন স্বাধীনচেতা নারীকে নিয়ে যে তার বড় একটি পরিবারের খরচ একাই বহন করে। প্রধান চরিত্রে সুজাতা অভিনয় করেছিলেন, এটিই ছিলো তার অভিনীত প্রথম তামিল চলচ্চিত্র। আরো গুরুত্বপূর্ণ চরিত্রে অভিনয় করেন কামাল হাসান, বিজয়কুমার, জয়গণেশ, এম জি সোমন এবং শ্রীপ্রিয়া। আভাল ওরু তোডার কাদাই এর বাংলা অর্থ হচ্ছে তার কাহিনী কখনো শেষ হবার নয়, এখানে 'তার' বলতে কবিতাকে বোঝানো হয়েছে। চলচ্চিত্রটি বাংলা ভাষায় পুনর্নির্মাণ করে কবিতা নামে ১৯৭৭-এ মুক্তি দেওয়া হয়।
কবিতা (সুজাতা) হচ্ছেন একজন তরুণী যিনি তার পরিবারের একমাত্র উপার্জিতা। তিনি কঠোর পরিশ্রম করেন তার বিধবা বোন, অবিবাহিত বোন, অন্ধ কনিষ্ঠ ভ্রাতা, তার মা এবং তার মাতাল ভ্রাতা মূর্তি (জয়গণেশ) এবং তার পত্নী এবং এক ছোটো বাচ্চাকে খাওয়ানোর জন্য। কবিতার বাবা পরিবার ত্যাগ করে সাধু হয়েছেন অনেক আগেই। তার ভাই কোনো কাজ তো করেই না, আবার তার সাথে অনেক গ্যাঞ্জাম করে। তার একটি প্রেমিক আছে, অনেক পুরোনো প্রেমিক, নাম তিলক (বিজয়কুমার) যে তাকে বিয়ে করতে চায় কিন্তু কবিতা রাজি থাকেনা তার পরিবারের কথা চিন্তা করে। তিলক কবিতার বোন ভারতী (শ্রীপ্রিয়া) যে একজন বিধবা তাকে পছন্দ করে ফেলে। কবিতা তার বোনের এবং তিলকের প্রেমপত্র পড়ে তাদের দুজনের মধ্যে বিয়ের ব্যবস্থা করে ফেলে। প্রসাদ (কামাল হাসান) আবার ভারতীকে ভালোবাসত তবে তার এবং তিলকের প্রেম দেখে খুবই ব্যথিত হয় এবং পরে কবিতার বান্ধবী চন্দ্রা (ফটাফট জয়লক্ষ্মী)কে বিয়ে করতে রাজি হয়। কবিতা তার অফিসের সিনিয়র সহকর্মী অরুণ ঘোষ (গোকুলনাথ)কে বিয়ে করতে রাজি হয়ে যায় তার ভাই এর দায়িত্বপরায়ণতা দেখে। কবিতা তার চাকরী ছেড়ে দেওয়ার সিদ্ধান্ত নেয় কিন্তু পরে তার ভাই এর মৃত্যুর খবর শুনে সে তার অবিবাহিত বোনকে অরুণ ঘোষের পত্নী হিসেবে বসিয়ে দেয় এবং সিনেমার শেষ দিকে দেখায় কবিতা তার চাকরী অব্যাহত রেখেছে এবং তার আগের মতই তার পরিবারকে চালাচ্ছে।
বাগধারা
বাগধারা শব্দের আভিধানিক অর্থ কথার বচন ভঙ্গি বা ভাব বা কথার ঢং। বাক্য বা বাক্যাংশের বিশেষ প্রকাশভঙ্গিকে বলা হয় বাগধারা। বিশেষ প্রসঙ্গে শব্দের বিশিষ্টার্থক প্রয়োগের ফলে বাংলায় বহু বাগধারা তৈরী হয়েছে। এ ধরনের প্রয়োগের পদগুচ্ছ বা বাক্যাংশ আভিধানিক অর্থ ছাপিয়ে বিশেষ অর্থের দ্যোতক হয়ে ওঠে।
যে পদগুচ্ছ বা বাক্যাংশ বিশিষ্টার্থক প্রয়োগের ফলে আভিধানিক অর্থের বাইরে আলাদা অর্থ প্রকাশ করে, তাকে বলা হয় "বাগধারা"।
বাগধারা ভাষাকে সংক্ষিপ্ত করে, ভাবের ইঙ্গিতময় প্রকাশ ঘটিয়ে বক্তব্যকে রসমধুর করে উপস্থাপন করে। এদিক থেকে বাগধারা বাংলা সাহিত্যের বিশেষ সম্পদ।
বাগধারা গঠনে বিভিন্ন শব্দের ব্যবহারকে শব্দের রীতিসিদ্ধ প্রয়োগও বলা হয়। একে বাগবিধিও বলা হয়ে থাকে।
বাংলাদেশ ইন্সটিটিউট অব গ্লাস এন্ড সিরামিক্স
রাজধানী ঢাকার ৯৫, শহীদ তাজ উদ্দীন আহমেদ সরনী, তেজগাঁও শিল্প এলাকায় অবস্থিত।
প্রতিষ্ঠানটি ১৯৫১ সালের ১১ মার্চ "ইস্ট বেঙ্গল সিরামিকস ইন্সটিটিউট" নামে প্রতিষ্ঠিত হয়, তারপর এই প্রতিষ্ঠানটির নাম কয়েক দফায় পরিবর্তন হয়। যেমন - ১৯৬০ সালে "ইস্ট পাকিস্তান ইন্সটিটিউট অব গ্লাস এন্ড সিরামিকস" তারপর ১৯৭১ এ পাকিস্তান থেকে বাংলাদেশ আলাদা হওয়ার পর তা ১৯৭২ সালে আবার পরিবর্তিত হয়, বর্তমান "বাংলাদেশ ইনস্টিটিউট অব গ্লাস এন্ড সিরামিকস" নামে।
১৯৭৮ সালে এই প্রতিষ্ঠানটি ৩ বছর মেয়াদী “ডিপ্লোমা ইন সিরামিকস ইঞ্জিনিয়ারিং” কোর্স চালু করে এবং পরবর্তীতে ২০০০ সালে “ডিপ্লোমা ইন গ্লাস ইঞ্জিনিয়ারিং” কোর্স চালু করা হয়।
আবার ২০০০ সাল থেকেই “ডিপ্লোমা ইন গ্লাস এন্ড সিরামিকস” ইঞ্জিনিয়ারিং এর মেয়াদ পরিবর্তন করে চার বছর মেয়াদী করা হয়।
অজয় ঘোষ
অজয় ঘোষ বা অজয়কুমার ঘোষ (২০ ফেব্রুয়ারি, ১৯০৯ - ১৩ জানুয়ারি, ১৯৬২) ছিলেন ভারতের কমিউনিস্ট পার্টির একজন পলিটব্যুরো সদস্য ও অন্যতম তাত্ত্বিক নেতা। ভারতের স্বাধীনতা আন্দোলনে তিনি ছিলেন শহীদ ভগৎ সিং এর অন্যতম সহযোগী।
অজয় ঘোষ বর্ধমান জেলার মিহিজামে জন্মগ্রহন করেন। পিতার নাম শচীন্দ্রনাথ ঘোষ। চিকিৎসক পিতার সাথে কানপুরে তার ছোটবেলা অতিবাহিত হয়। ১৯২৬ সালে এলাহাবাদ বিশ্ববিদ্যালয়ে প্রবেশের আগেই ভগৎ সিং, বটুকেশ্বর দত্ত প্রমুখের সাথে আলাপ হয়। রসায়ন শাস্ত্রে এম এস সি পড়ার সময় গ্রেপ্তার হয়েছিলেন তিনি।
১৯২৮ সালে বিপ্লবী ভগৎ সিং, ফণী ঘোষ সহ হিন্দুস্থান সোশালিস্ট রিপাবলিকান এসোসিয়েশন প্রতিষ্ঠা করেন। ১৯২৯ সালে লাহোর ষড়যন্ত্র মামলায় অভিযুক্ত হন অজয়, প্রমানাভাবে মুক্তি পান। মানবেন্দ্রনাথ রায়ের সাথেও কাজ করেছেন অজয় ঘোষ। ১৯৩১ সালে আবার গ্রেপ্তার হন ও ১৯৩৩ সালে মুক্তি পেয়ে কমিউনিস্ট পার্টিতে যোগ দেন। ১৯৩৪ সালে অজয় ঘোষ ভারতের কমিউনিস্ট পার্টির কেন্দ্রীয় কমিটির সদস্য ও ১৯৩৬ সালে পলিটব্যুরোর সদস্য হন। ১৯৩৮ সালে দলের মুখপত্র ন্যাশনাল ফ্রন্টের সম্পাদক হয়েছিলেন তিনি। আদিবাসী সমস্যা, আন্তর্জাতিক কমিউনিস্ট আন্দোলন, লাহোর ষড়যন্ত্র মামলা ইত্যাদি বিষয়ে বহু উল্লেখযোগ্য রাজনৈতিক প্রবন্ধ ও বই লিখেছেন তিনি। ১৯৫১ সালে দলের সাধারণ সম্পাদক নির্বাচিত হওয়ার পর থেকে আমৃত্যু সেই পদে থাকেন। তিনি ছিলেন পূর্ববর্তী নেতা বি টি রনদিভের পার্টী লাইনের কঠোর সমালোচক। ১৯৬২ সালে ভারত-চীন যুদ্ধ শুরু হলে অবিভক্ত কমিউনিস্ট পার্টির প্রধান নেতা অজয় ভারতপন্থী অবস্থান নেন।
দেউলি বন্দীনিবাসে থাকাকালীন যক্ষা রোগে আক্রান্ত হন অজয় ঘোষ। জওহরলাল নেহ্‌রু ও অন্যান্য রাজনৈতিক ব্যক্তিবর্গের চেষ্টায় মুক্তি পান ও রাঁচিতে স্বাস্থ্য উদ্ধার করতে যান। ১৩ জানুয়ারি, ১৯৬২ সালে তার মৃত্যু ঘটে।
এ্যাসপি ইঞ্জিনিয়ার
এয়ার মার্শাল এ্যাসপি মারওয়ান ইঞ্জিনিয়ার (১৫ ডিসেম্বর ১৯১২- ১ মে ২০০২) ভারতীয় বিমান বাহিনীর পঞ্চম প্রধান ছিলেন ১৯৬০ সাল থেকে ১৯৬৪ পর্যন্ত। পরবর্তীকালে তিনি ইরানে ভারতের রাষ্ট্রদূত হিসেবে নিয়োজিত হন। ২০০২ সালের ১ মে মুম্বাই'এ ৮৯ বছর বয়সে তাঁর মৃত্যু ঘটে। তিনি যুক্তরাজ্যের রাজকীয় বিমান বাহিনী কলেজ ক্র্যানওয়েল থেকে কমিশন লাভ করেন এবং বৈমানিক হিসেবে কৃতিত্ব স্বরূপ 'দক্ষ উড্ডয়ন চিহ্ন' (ডিসটিংগুইশ্ড ফ্লাইং ক্রস) পদক পেয়েছিলেন। তার ভাই এয়ার মার্শাল মিনু মারওয়ান ইঞ্জিনিয়ার ভারত-পাকিস্তান যুদ্ধ ১৯৭১ চলাকালীন বিমান বাহিনীর পশ্চিমাঞ্চলীয় ঘাঁটি সমূহের সমষ্টি (কমান্ড) এর অধিনায়ক ছিলেন।
রিধিমা পন্ডিত
রিধিমা পন্ডিত হলেন একজন ভারতীয় অভিনেত্রী এবং মডেল। তিনি লাইফ ওকেতে প্রচারিত বাহু হামারি রজনী কান্ত নাটকে "রজনী" চরিত্রে অভিনয়ের মাধ্যমে জনপ্রিয়তা অর্জন করেছেন। নাটকে অভিনয়ের পাশাপাশি তিনি বেশ কিছু বিজ্ঞাপনে উপস্থিত হয়েছেন।
রিধিমা মডেলিংয়ের মাধ্যমে তার ক্যারিয়ার শুরু করেন। তিনি বেশ কিছু মডেলিং প্রকল্পে কাজ করেছেন; যেমন: সানসিল্ক, ফেয়ার এন্ড লাভলী, ডাভ, হারপিক, সেন্টার ফ্রেশ, ভিট, লিউমিনাস, সেট ওয়েট এবং আরো অনেক। তিনি একজন প্রশিক্ষিত থিয়েটার অভিনেত্রী এবং তিনি নাদীরা বাব্বরের থিয়েটার দলের একজন সদস্য ছিলেন। তিনি লাইফ ওকেতে প্রচারিত সোনালি জাফরের কমেডি নাটক বাহু হামারি রজনী কান্তে "রজনী" (র‍্যান্ডমলি এক্সেসিবল জবস নেটওয়ার্ক ইন্টারফেস) যেখানে তিনি একজন মানব রোবট চরিত্রে অভিনয় করেছেন তার মাধ্যমে তিনি অভিনয় জগতে পদার্পণ করেছেন।
জিমি বিঙ্কস
জেমস গ্রাহাম বিঙ্কস (; জন্ম: ৫ অক্টোবর, ১৯৩৫) ইয়র্কশায়ারের হাল এলাকায় জন্মগ্রহণকারী প্রথিতযশা ইংরেজ আন্তর্জাতিক ক্রিকেটার ছিলেন। ইংল্যান্ড ক্রিকেট দলের অন্যতম সদস্য ছিলেন তিনি। ঘরোয়া প্রথম-শ্রেণীর ক্রিকেটে ইয়র্কশায়ারের প্রতিনিধিত্ব করেছেন জিমি বিঙ্কস। দলে তিনি মূলতঃ উইকেট-রক্ষকের দায়িত্ব পালন করতেন। ক্রিকেট বোদ্ধাদের অভিমত, তিনি তাঁর সময়কালের সেরা উইকেট-রক্ষক ছিলেন। তাস্বত্ত্বেও সীমিত আকারের ব্যাটিংশৈলী উপস্থাপনার কারণে মাত্র দুই টেস্টে অংশগ্রহণের সুযোগ ঘটে তাঁর। ১৯৬৩-৬৪ মৌসুমে ভারতের বিপক্ষে দুই টেস্ট খেলেছিলেন। দলের অন্যান্য খেলোয়াড়ের আঘাতপ্রাপ্তির কারণে চার ইনিংসের তিনটিতেই ব্যাটিং উদ্বোধনে নেমেছিলেন তিনি।
বিঙ্কসের কাউন্টি চ্যাম্পিয়নশীপের খেলোয়াড়ী জীবন অসাধারণ ছিল। জুন, ১৯৫৫ সালে ইয়র্কশায়ারের সাথে যুক্ত হন। এরপর থেকে প্রত্যেক মৌসুমেই চ্যাম্পিয়নশীপের খেলায় নিজেকে জড়িয়ে রেখেছেন। ১৯৬৯ মৌসুম শেষে এ ক্লাব থেকে অবসরগ্রহণ করেন। এ সময়কালে ইয়র্কশায়ার সাতবার কাউন্টি চ্যাম্পিয়নশীপের শিরোপা জয় করে।
সর্বকালের সেরা উইকেট-রক্ষকের তালিকায় বিঙ্কস ১৯শ স্থান দখল করে আছেন। নিজের নামের পাশে ১০৭১টি প্রথম-শ্রেণীর ডিসমিসাল লিখিয়েছেন। এক ইংরেজ মৌসুমে সর্বাধিক ক্যাচ তালুবন্দী করার রেকর্ড ধারন করে আছেন। ১৯৬০ সালে ৯৬ ক্যাচ নেয়ার পাশাপাশি আরো ১১ স্ট্যাম্পিংয়ের সাথে নিজনাম যুক্ত করেছেন।
১৯৬৭ সালে আর্থিক সুবিধাগ্রহণের বছর লাভ করেন যা ইয়র্কশায়ারের বিভিন্ন স্থানে অনুষ্ঠিত হয়েছিল। ২৪, ২৬ ও ২৭ জুন তারিখে হেডিংলিতে আর্থিক সুবিধাগ্রহণের খেলায় অংশ নেন তিনি।
১৯৬৯ সালে উইজডেন কর্তৃক বর্ষসেরা ক্রিকেটার মনোনীত হন তিনি।
বিঙ্কসের স্বল্পকালীন আন্তর্জাতিক খেলোয়াড়ী জীবন প্রসঙ্গে বিশিষ্ট ক্রিকেট ধারাভাষ্যকার কলিন বেটম্যান মন্তব্য করেন যে, ইয়র্কশায়ারে অবস্থানকালে বিঙ্কস তাঁর উদ্দামতাকে উপস্থাপন করতে ব্যর্থ হয়েছেন। এছাড়াও তিনি জরুরি উদ্বোধনী ব্যাটসম্যানের ভূমিকায় অবতীর্ণ হয়েছিলেন।
ইয়র্কশায়ার কাউন্টি ক্রিকেট ক্লাবের সভাপতি স্যার উইলিয়াম ওরস্লি মন্তব্য করেন যে, ইয়র্কশায়ারের ক্রিকেটের ইতিহাসে কোন খেলোয়াড়ই জিমি বিঙ্কসের তুলনায় অধিক সময় দিতে পারেননি।
ভোলাহাট মহিলা কলেজ
ভোলাহাট মহিলা মহাবিদ্যালয় চাঁপাইনবাবগঞ্জ জেলার ভোলাহাট উপজেলায় অবস্থিত অন্যতম একটি মহাবিদ্যালয়। এটি মাধ্যমিক ও উচ্চ মাধ্যমিক শিক্ষা বোর্ড, রাজশাহী ও জাতীয় বিশ্ববিদ্যালয় এর অধীনে পরিচালিত।
ভোলাহাট মহিলা মহাবিদ্যালয়টি স্থানীয় জনগণের সাহায্য ও সহযোগিতায় ১৯৯৫ সালে প্রায় ৩ একর জমি উপর ভোলাহাট উপজেলায় প্রথম মহিলা কলেজ স্থাপিত হয়। বর্তমানে কলেজটি জাতীয়করনের তালিকায় নাম রয়েছে। খুব শীঘ্রই সরকারী কলেজ হিসেবে যাত্রা শুরু করবে।
এটি চাঁপাইনবাবগঞ্জ জেলার ভোলাহাট উপজেলা সদরের মাত্র ৩০ মিটার দুরে অবস্থিত।
মাধ্যমিক ও উচ্চ শিক্ষা মাধ্যমিক, রাজশাহী বোর্ডের অধীনে এইচ.এস.সি ও জাতীয় বিশ্ববিদ্যালয়ের অধীনে ডিগ্রী পাশ কোর্স চালু রয়েছে।
ডেনিয়েল স্কায়ী
ডেনিয়েল স্কায়ী (জন্ম জুন ১৯, ২০০০) একজন মার্কিন গায়ক এবং গীতিকার, তিনি প্রতিপালিত হন মার্কিন যুক্তরাষ্ট্রের ফ্লোরিডা রাজ্যের হলিউড শহরে এবং বর্তমানে তিনি ক্যালিফোর্নিয়া রাজ্যের লস অ্যাঞ্জেলেস শহর ভিত্তিক একজন গায়ক। মূলত, ভিডিও সমূহে তার জনপ্রিয়তা এবং বিভিন্ন গান শোনার অ্যাপ এবং অ্যাপল এর আইটিউন্স চার্টে তার অর্জন শুরু হয় তার প্রথম প্রকাশকারী একক প্রকাশের পর থেকেই, যেটি তিনি প্রকাশ করেন ২০১৪ সালের ডিসেম্বরে। ২০১৬ সালের সেপ্টেম্বর মাসে তার এই এককটিই তাকে রেকর্ড লেবেল আরসিএ এর সাথে চুক্তিবদ্ধ হওয়ার সুযোগ বয়ে আনে। 
তিনি তার জনপ্রিয়তার পথে অস্বাভাবিকভাবে যাত্রা শুরু করেন, তিনি জনপ্রিয় অ্যাপ ইনস্ট্রাগ্রাম এ জনপ্রিয় গান সমূহের মাত্র ১৫ সেকেন্ডের কভারের ভিডিও পোষ্ট করার মাধ্যমে, যেখানে তিনি ২.৫ মিলিয়ন অনুসারী অর্জন করে নেন, প্রাথমিকভাবে যেখানে তিনি ইউটিউব অথবা অন্য আরো প্রচলিত গানের সাথে সংযুক্ত ওয়েবসাইট গুলোর উপর নজর দেননি, ২০১৪ সালে তিনি তার প্রথম নিজেস্ব একক "মেইবি" প্রকাশ করেন। এই গানটির বর্তমান সময় পযন্ত ইউটিউবে ৪.৯ মিলিয়ন বার দেখা হয়েছে। 
তার পরবর্তী নজেস্ব এককটি ছিল "লাভসিক ডে", এরপরে ২০১৫ সালের মে মাসে তিনি "অল আই ওয়ান্ট"নামে আরেকটি একক প্রকাশ করেন, যেখানে তার সহশিল্পী হিসেবে কন্ঠ দেন মার্কিন ইন্টারনেট ব্যাক্তিত্ব এবং অভিনেতা কেমেরন ডালাস, যেটি জনপ্রিয় মার্কিন রেডিও চ্যানেল "আইহার্টরেডিও" তে প্রথম অাত্বপ্রকাশ পায় এবং যেটি মার্কিন যুক্তরাষ্ট্র, যুক্তরাজ্য, কানাডা, স্পেন, অষ্ট্রেলিয়া এবং ব্রাজিলের "আই টিউন্সের" তালিকায় স্থান পায়, ৪ঠা মে, এটি আত্বপ্রকাশ পাওয়ার দিনেই মার্কিন যুক্তরাষ্ট্রের তালিকায় সেরা ৩৪ নম্বরে উঠে আসে। "অল আই ওয়ান্ট" গানটির ভিডিও এখন পযন্ত ইউটিউবে ২৪ মিলিওনেরও বেশি বার দেখা হয়েছে, এছাড়াও এককটি, গান শোনার জনপ্রিয় অ্যাপ স্পোটিফাইতে ১৫ মিলিয়নেরও বেশি বার শোনা হয়েছে।
২০১৫ সালে তিনি বিস্তৃতভাবে সফর করেছেন, যেগুলোর মধ্যে ডিগিফেস্ট সফরটি তে তার সফর সঙ্গী ছিলেন ডেমি লোভাটো, ম্যগকন, সানসেশন, এ্যারন কার্পেন্টার এবং আরো অনেকে। ওই বছরেরই তিনি মার্কিন মেসি'স নামক বিভাগীয় দোকান সমূহের মালিকানা প্রতিষ্ঠানের মেসি'স ব্যাকট্যু স্কুল নামক প্রচারাভিযানের অংশ হিসেবে গান পরিবেশন করার জন্য নির্বাচিত হন। 
তার "উই গট আস" নামক এককটি স্পোটিফাইতে ৫.৯ মিলিয়ন বার শোনার কারনে, মার্কিন শিশুতোষ চ্যানেল নিকেলোডিয়ন তাকে ২০১৬ সালের মার্চের "বাজ ট্রাক আর্টিষ্ট" হিসেবে অ্যাখ্যা দেয়। ২০১৬ সালের জুলাই মাসে প্রকাশ প্রকাশ করা তার "স্মাইল" এককটির গানের ভিডিওটি ইউটিউবে মুক্তির ৬ মাসের মধ্যেই ৫.৮ মিলিয়নেরও বেশি বার দেখা হয়, এবং সেপ্টেম্বরে মার্কিন জনপ্রিয় কিশোর ম্যাগাজিন টাইগার বিট তাদের "১৯ আন্ডার ১৯" নামক বিশেষ প্রকাশনায় তার এই গানটিকে "সবচেয়ে প্রভাবশালী গান" এর বিভাগে মনোনীত করে। 
তিনি ২০১৬ সালের সেপ্টেম্বর মাসের অনুবর্তীতে , তার একক "গুড আস এট গেটস্" প্রকাশ করেন, যেটি প্রযোজক ছিলেন "চার্লি হেন্ডসাম" (কাইনি ওয়েষ্ট, আরিয়ানা গ্রান্ডে, ম্যাক মিলার) এবং তিনি এটি আরআরসিএ রেকর্ডসের সাথে চুক্তির সংযোগে প্রকাশ করেন, গানটি স্পোটিফাইতে তিন মমিলিয়নেরও বেশি বার শোনা হয়েছে এবং ইউটিউবে তিন মিলিয়ন বার দেখা হয়েছে।
২০১৭ সালের জানুয়ারী মাসে, তিনি আরসিএ রেকর্ডসের অধীনে প্রথম অফিসিয়াল একক "অন" প্রকাশ করেন, এবং ওই বছরের মার্চ মাসের শুরু থেকে তিনি জনপ্রিয় মার্কিন গায়ক বেবে রেক্সহার সাথে সফর করেছেন।
আস্থা আগারওয়াল
আস্থা আগারওয়াল হলেন একজন ভারতীয় টেলিভিশন অভিনেত্রী। তিনি সাপনে সুহানে লাড়াকপান কে এবং এক থা রাজা এক থী রানীর মতো নাটকে নেতিবাচক মূল ভূমিকায় অভিনয়ের জন্য অধিক পরিচিতি লাভ করেন। তিনি কালারসে প্রচারিত কবচ... কালি শক্তিও সে নাটকে মিন্টি চরিত্রে অভিনয় করেছেন। এছাড়াও তিনি "গ্ল্যাড্রাগস মিস ইন্ডিয়া ২০১৪"-এর বিজয়ী ছিলেন। তিনি বর্তমানে লাইফ ওকেতে সম্প্রচারিত কেয়া হাল মিস্টার পাঞ্চালে অভিনয় করছেন।
আস্থা দিল্লিতে জন্মগ্রহণ করেন এবং সেখানেই তার শৈশব অতিবাহিত করেন। তিনি দিল্লির আইজিআইটি, জিজিএসআইপিইউ বিশ্ববিদ্যালয় থেকে প্রকৌশল শিক্ষা অর্জন করেন। তিনি "পুঞ্জ লয়েড লিমিটেড"-এর জন্য দুই বছর যাবত কাজ করেছেন।
মৌলদাঁড়া
মৌলদাঁড়া (বৈজ্ঞানিক নাম: "Chersonesia risa (Doubleday)") এক প্রজাতির মাঝারী আকারের সোনালী হলুদ রঙের প্রজাপতি। তরাই অঞ্চল থেকে পাহাড়ে ১৩০০ মিটার অবধি নিচু ঢাল যুক্ত অঞ্চলে এদের উড়তে দেখা যায়। মার্চ থেকে ডিসেম্বর অবধি এদের দর্শন মেলে। এরা নিমফ্যালিডি পরিবার এবং চেরসনেসিয়া উপগোত্রের সদস্য।
মৌলদাঁড়া এর প্রজাতিগুলো হলো:
ভারতে প্রাপ্ত মৌলদাঁড়া এর উপপ্রজাতি হল-মৌলদাঁড়ার প্রসারিত অবস্থায় ডানার আকার ৪০-৪৫মিলিমিটার দৈর্ঘ্যের হয়।
এই প্রজাতির প্রজাপতি আকারে মাঝারী, ডানার উপরিতল সোনালী হলুদ বর্ণের এবং উভয় ডানাইয় উপর থেকে নীচ পর্যন্ত ৯টি ঘন রঙের সমান্তরাল রেখা বিদ্যমান। সামনের ডানার উপরিতলে বেস এর দিক থেকে প্রথম ৬টি রেখা সরল্রৈখিক এবং টর্নাসে একটি কালো দ্বারা সীমায়িত নীল ওসিলিয়াস বর্তমান। পোস্টডিসকাল এবং সাবটার্মিনাল রেখা দুটির মধ্যে সরল রৈখিক একসারি ছোট ছোপ বর্তমান যার নীচেরটি বড় এবং খুবই সুষ্পষ্ট। টার্মেন হলুদের উপর লাল রঙ এ ছাওয়া।
পিছনের ডানায় টর্নাস লাল এবং সোনালী হলুদে অনেক দাগ ছোপে চিত্রিত। সাবটার্মিনাল অংশে একটি লাল সুস্পষ্ট রেখা বিদ্যমান। টার্মেনে ৪নং শিরায় একটি ছোট লেজ এর দেখা মেলে।
স্ত্রী নমুনায় রঙ এবং দাগ ছোপ অপেক্ষাকৃত ফ্যাকাশে এবং আকারে বৃহত্তর।
এই প্রজাতি দ্রুত ওড়ে এবং প্রায়শই মাটি অথবা পাথরের ভিজে ছোপযুক্ত স্থানে এদের বসে থাকতে দেখা যায়। ভয় পেলে অথবা সচকিত হলে, এরা পাতার তলার দিকে আশ্রয় নেয়।
এয়ার কানাডা
এয়ার কানাডা হল কানাডার জাতীয় এবং বৃহত্তম বিমানসংস্থা৷ ১৯৩৭ সালে প্রতিষ্ঠিত বিমানসংস্থাটি পৃথিবীর ১৮২ টি গন্তব্যে যাত্রী ও মালামাল পরিবহন করে থাকে৷ সংস্থাটি পৃথিবীর অষ্টম বৃহত্তম যাত্রীবাহী বিমানসংস্থা এবং স্টার এলায়েন্স এর একজন প্রতিষ্ঠাতা সদস্য৷
পূর্ববর্তীতে ট্রান্স কানাডা এয়রলাইন্স(টিসিএ), যা কানাডিয়ান ন্যাশনাল রেলওয়ের(সিএনআর)একটি সাবসিডিয়ারি হিসাবে ১৯৩৭ সালের ১১ এপ্রিল প্রতিষ্ঠা লাভ করে এবং পরবর্তীতে এয়ার কানাডা হিসাবে রূপ লাভ করে৷ মন্ত্রী সি ডি হাউয়ি এর অধীনে গঠিত নতুন ডিপার্টমেন্ট অব ট্রান্সপোর্ট সরকারের অধীনে বা সরকার নিয়ন্ত্রিত একটি এয়ারলাইন প্রতিষ্টার ইচ্ছা প্রকাশ করে, যা আটলান্টিক এর উপকূলীয় অঞ্চলের শহরগুলোর সাথে প্রশান্ত মহাসাগরের উপকূলে অবস্থিত শহরগুলোর সাথে যোগাযোগ রক্ষা করবে৷ এ উদ্দেশ্যে ৫ মিলিয়ন মার্কিন ডলার বিনিয়োগে কানাডিয়ান এয়ারওয়েজের নিকট হতে দুটি লকহীড মডেল ইলেকট্রাস ১০ এবং একটি বোয়িং বিমান ক্রয় করা হয় এবং ইউনাইটেড এয়ারওয়েজ এবং আমেরিকান এয়ারলাইন্স হতে দক্ষ কর্মী আনা হয়৷
১৯৩৭ সালের ১ সেপ্টেম্বর হতে একটি ইলেকট্রা বিমানের মাধ্যমে প্রথম যাত্রীবাহী বিমান পরিচালনা করা শুরু হয়৷ এরপর ১৯৩৮ সালের জুলাই মাসে ট্রান্স কানাডা এয়ারলাইন্স(টিসিএ)তাদের প্রথম ফ্লাইট অ্যাটেনন্ডেন্ট ভাড়া করে৷ মন্ট্রিল থেকে ভ্যানকুভার রূটে ফ্লাইট পরিচালনা শুরু হয় ১৯৩৯ সালের ১ এপ্রিল৷ এ সময় এয়ারলাইনটি ব্যবহার করছিলো ১২ টি লকহীড মডেল ১৪ সুপার ইলেকট্রাস এবং ৬ টি লকহীড মডেল ১৮ লোডস্টার বিমান৷ ১৯৪০ সালের জানুয়ারী মাসের মধ্যে এয়ারলাইনটির কর্মী সংখ্যা বৃ্দ্ধি পেয়ে প্রায় ৫০০ তে উন্নীত হয়৷
ফেডারেল আইন অনুসারে (এয়ার কানাডা অ্যাক্ট) এয়ার কানাডা তার প্রধান কার্যালয় মন্ট্রিলে রাখার জন্য বাধ্যবাধকতা অনুসরন করে৷ সংস্থাটির প্রধান কর্পোরেট কার্যালয়ের নাম এয়ার কানাডা সেন্টার, যা একটি ৭ তলা বিশিষ্ট ভবন এবং এটি সেইন্ট লরেন্ট এর মন্ট্রিল আন্তর্জাতিক বিমানবন্দরের গ্রাউন্ডে অবস্থিত৷ ১৯৭৫ সালে এয়ার কানাডার প্রধান কার্যালয় মন্ট্রিলের অপর একটি এলাকায় অবস্থিত ছিলো৷ পরবর্তীতে খরচ কমানোর উদ্দেশ্যে ১৯৯০ সালে সংস্থাটির প্রধান কার্যালয় মন্ট্রিলের বিমানবন্দরে স্থানান্তর করা হয়৷
এয়ার কানাডার বর্তমান সাবসিডিয়ারিগুলোর মধ্যে রয়েছে- এয়ার কানাডা কার্গো, এয়ার কানাডা ভ্যাকেইশনস, এয়ার কানাডা এক্সপ্রেস, এয়ার কানাডা জেটস ইত্যাদি৷
এয়ার কানাডার পূর্বের সাবসিডিয়ারিগুলো হলো- এয়ার কানাডা জাজ, জিপ, এয়ার কানাডা ট্যাংগো, অ্যারোপ্লেন ইত্যাদি৷
এয়ার কানাডার বিমানসমূহ ২১ টি অভ্যন্তরীণ গন্তব্যস্থল এবং ৮১ টি আন্তর্জাতিক গন্তব্যস্থলে এর বিমানসমূহ পরিচালনা করে থাকে৷ বিমান সংস্থাটি ছয়টি মহাদেশের ৪৭ টি দেশের ১৮২ টিরও অধিক গন্তব্যস্থলে এর বিমানসমূহ পরিচালনা করে থাকে৷ এ সকল গন্তব্যস্থলের মধ্যে রয়েছে এশিয়া, আমেরিকা, ইউরোপ ইত্যাদি মহাদেশের বিভিন্ন দেশ যেমন- ব্রিটেন, কিংডম অব নেদারল্যান্ডস, ফ্রান্স, আমেরিকা ইত্যাদি৷
নিচের এয়ারলাইনগুলোর সাথে এয়ার কানাডার কোডশেয়ার চুক্তি বিদ্যমান রয়েছে:
২০১৭ সালের আগস্ট মাস অনুসারে এয়ার কানাডা নিন্মের বিমানগুলো পরিচালনা করে থাকে৷ সংস্থাটির অধিকাংশ যাত্রীবাহী বিমানে সকল শ্রেণির যাত্রীদের জন্য ভিডিও ডিসপ্লের সুবিধা ও অধিকাংশ বিমানে ওয়াই ফাই সুবিধা বিদ্যমান রয়েছে৷
এয়ারবাস এ৩১৯-১০০, এয়ারবাস এ৩২০-২০০, এয়ারবাস এ৩২১-২০০, এয়ারবাস এ৩৩০-৩০০, বোয়িং ৭৩৭ ম্যাক্স ৮, বোয়িং ৭৩৭ ম্যাক্স ৯, বোয়িং ৭৬৭-৩০০ইআর, বোয়িং ৭৭৭-৩০০ইআর, বোয়িং ৭৮৭-৮, বোয়িং ৭৮৭-৯, বোয়িং ৭৩৭ ম্যাক্স ৯, বম্বারডিয়ার সিএস৩০০, এমব্রায়ার ১৯০৷
এয়ার কানাডার পূর্বের ব্যবহৃত বিমানসমূহের মধ্যে উল্লেখযোগ্য হলো:
পরিবেশ মৃত্তিকা বিজ্ঞান
পরিবেশ মৃত্তিকা বিজ্ঞান বলতে মৃত্তিকা-বিষয়ক উপাদানের সাথে মানবজাতির মিথষ্ক্রিয়া এবং পাশাপাশি জীবমণ্ডল, অশ্মমন্ডল, জলমণ্ডল, এবং বায়ুমণ্ডলের সংকটপূর্ণ বিষয় নিয়ে অধ্যয়নকে বুঝায়। পরিবেশ মৃত্তিকা বিজ্ঞান মৌলিক এবং প্রায়োগিক উভয় বিষয়সমূহকে নির্দেশ করে, যেমন: ভুনিম্ন এবং ভূপৃষ্ঠের পানির মান, অসম্পৃক্ত অঞ্চলের কার্যকারিতা, ‘’পচনশীল নিষ্কাশন ক্ষেত্র (লীচ ক্ষেত্র/ লীচ নিষ্কাশন)’’ এলাকার মূল্যায়ন এবং কার্যকারিতা, বর্জ্যপানি ও ঝড়ের পানির ভূমি নিরাময়, ভূমিক্ষয় নিয়ন্ত্রণ, ধাতু এবং কীটনাশকের সাথে মৃত্তিকা দূষণ, দূষিত মৃত্তিকা নিরাময়, জলাভূমি পুনরুদ্ধার, ভূমি অধঃপতন, পুষ্টি ব্যবস্থাপনা, পানি এবং মাটিতে ভাইরাস এবং ব্যাকটেরিয়ার চলাচল, জীবনিরাময়, আণবিক জীববিদ্যা এবং জিন প্রকৌশল ক্ষেত্রে মৃৎ-জীবাণুর বিকাশে প্রয়োগ করা যেগুলো ঝুঁকিপূর্ণ দূষককে অবদমন করে রাখে, ভূমি উপযোগ, ভূমণ্ডলীয় উষ্ণতা বৃদ্ধি, অ্যাসিড বৃষ্টি, এবং নৃতাত্ত্বিক মৃত্তিকা অধ্যয়ন, যেমন টেড়া পেটা। পরিবেশ মৃত্তিকা বিজ্ঞানের অনেক গবেষণাকর্ম নমুনা ব্যবহারের মাধ্যমে তৈরি করা হয়েছে।
জেন ব্রিটিন
জেনেট অ্যান ব্রিটিন (; জন্ম: ৪ জুলাই, ১৯৫৯ - মৃত্যু: ১১ সেপ্টেম্বর, ২০১৭) সারের টেমসে জন্মগ্রহণকারী বিখ্যাত ইংরেজ প্রমিলা আন্তর্জাতিক ক্রিকেটার ছিলেন। ইংল্যান্ড ক্রিকেট দলের অন্যতম সদস্য ছিলেন তিনি। ঘরোয়া ক্রিকেটে সাসেক্সের প্রতিনিধিত্ব করেছেন জেন নামে পরিচিত জেন বেনেট।
দলে তিনি মূলতঃ ডানহাতি ব্যাটারের দায়িত্ব পালন করতেন। এছাড়াও ডানহাতে অফ-ব্রেক বোলিংয়ে পারদর্শিতা দেখিয়েছেন তিনি।
১৯৭৯ থেকে ১৯৯৮ সময়কালে ২৭ টেস্ট ও ৬৩টি একদিনের আন্তর্জাতিকে অংশগ্রহণ করেছেন। ১,৯৩৫ রান করে টেস্ট রেকর্ড গড়েন। পাশাপাশি নিজ নামের পার্শ্বে পাঁচটি শতরানের মনোজ্ঞ ইনিংস রচনা করেছেন তিনি।
ব্রিটিনের একদিনের আন্তর্জাতিকে সংগৃহীত ২১২১ রানের ওডিআই রেকর্ড ২০০৩সাল পর্যন্ত টিকেছিল। পরবর্তীতে ইংল্যান্ডের ওডিআইয়ে শীর্ষস্থানীয় রান সংগ্রাহক শার্লত এডওয়ার্ডস শ্রীলঙ্কার ২১৪ রানের পরাজয়ের দিনে রেকর্ডটুকু নিজের করে নেন।
তাঁর সম্বন্ধে এডওয়ার্ডস বলেন, জেন খুবই অসাধারণ খেলোয়াড় ছিলেন। তাঁর ন্যায় খেলোয়াড়ের রেকর্ড ভঙ্গ করতে পেরে আমি সত্যিকার অর্থেই আনন্দ উপভোগ করছি।
ব্রিটিন মহিলাদের ক্রিকেট বিশ্বকাপের ইতিহাসে সর্বাধিকসংখ্যক ১৯ ক্যাচ মুঠোয় পুড়েন।
সর্বসাকুল্যে চারবার ক্রিকেট বিশ্বকাপে ইংল্যান্ড দলের পক্ষে প্রতিনিধিত্ব করেন। তন্মধ্যে ১৯৯৩সালে তাঁর দল দ্বিতীয়বারের মতো ক্রিকেট বিশ্বকাপের শিরোপা লাভ করেছিল।
৫৮ বছর বয়সে ১১ সেপ্টেম্বর, ২০১৭ তারিখে সাসেক্সে তাঁর দেহাবসান ঘটে।
অমিত ভাট
অমিত ভাট (জন্ম: ১৯ আগস্ট ১৯৭৩) হলেন একজন ভারতীয় টেলিভিশন অভিনেতা। তিনি বেশ কয়েকটি হিন্দি টেলিভিশন ধারাবাহিকে অভিনয়ের পাশাপাশি মঞ্চনাটকেও অভিনয় করেছেন। তিনি বর্তমানে সাব টিভিতে প্রচারিত তারক মেহতা কা উল্টা চশমায় জেঠালাল চাম্পাকলাল গাড়ার বাবা "চাম্পাকলাল জয়ন্তীলাল গাড়া" চরিত্রে অভিনয় করছেন।
অমিত ভাট গুজরাতের সৌরাষ্ট্রে তার শৈশব অতিবাহিত করেছেন। তিনি কমার্সে স্নাতক ডিগ্রি (বি.কম) সম্পন্ন করেছেন। তিনি বর্তমানে স্বপরিবারে মহারাষ্ট্রের মুম্বাইয়ে বসবাস করছেন। ভাট হলেন যমজ ছেলে সন্তানের বাবা।
ভাট তারক মেহতা কা উল্টা চশমায় "চাম্পাকলাল জয়ন্তীলাল গাড়া" চরিত্রে অভিনয় করার পূর্বে, বেশ কয়েকটি টেলিভিশন ধারাবাহিকে অভিনয় করেছেন; যার মধ্যে উল্লেখযোগ্য হলো: খিচড়ি, ইয়েস বস, চুপকে চুপকে, ফানি ফ্যামিলি.কম, গাপশাপ কফি শপ এবং এফ.আই.আর.।
হাসনা বেগম
হাসনা বেগম (জন্ম ২৪শে ফেব্রুয়ারি, ১৯৩৫ খৃস্টাব্দ) একজন সমকালীন বাংলাদেশী দার্শনিক ও নারীবাদী লেখক। ২০০০ সালের ডিসেম্বরে অবসর গ্রহণের পূর্বে তিনি ঢাকা বিশ্ববিদ্যালয়ে দর্শনের অধ্যাপক হিসেবে কর্মরত ছিলেন।
তিনি ঢাকা বিশ্ববিদ্যালয় থেকে স্নাতক সম্মান (১৯৬৮) ও স্নাতকোত্তর (১৯৬৯) ডিগ্রী লাভ করেন। মোনাশ বিশ্ববিদ্যালয় থেকে তিনি অস্ট্রেলীয় দার্শনিক পিটার সিঙ্গারের তত্ত্বাবধানে নীতিদর্শন বিষয়ে পিএইচডি (১৯৭৮) ডিগ্রী লাভ করেন। তিনি ছিলেন পিটার সিঙ্গারের প্রথম পিইএচডি শিক্ষার্থী। তাঁর পিএইচডি অভিসন্দর্ভের শিরোনাম ছিল "ম্যুরের নীতিবিদ্যা: তত্ত্ব ও প্রয়োগ"। তিনি বহুপ্রজ লেখক এবং দর্শনের কিছু চিরায়ত গ্রন্থের বাংলা অনুবাদও সম্পন্ন করেছেন।
হাসনা বেগম ১৯৯১ থেকে ১৯৯৪ পর্যন্ত ঢাকা বিশ্ববিদ্যালয়ের দর্শন বিভাগের সভাপতির দায়িত্ব পালন করেন এবং ২০১০ সালে বাংলাদেশ বিশ্ববিদ্যালয় মঞ্জুরী কমিশনের রোকেয়া চেয়ার পদে নিয়োগ পান। তিনি "বায়োএথিকস" নামক জার্নালের সম্পাদনা পরিষদের সদস্য ছিলেন এবং ১৯৯৭ থেকে ২০০৫ পর্যন্ত ইন্টারন্যাশনাল এসোসিয়েশন অব বায়োএথিকস (IAB) এর বোর্ড সদস্য ছিলেন। বর্তমানে তিনি ইউবায়োস জার্নাল অব এশিয়ান এন্ড ইন্টারন্যাশনাল বায়োএথিকস (EJAIB) এর সম্পাদনা পরিষদের সদস্য।
দানি কারভাহাল
ড্যানিয়েল "দানি" কারভাহাল রামোস (; জন্ম: ১১ জানুয়ারি ১৯৯২) হলেন একজন স্প্যানিশ ফুটবলার, যিনি রাইট ব্যাক পজিশনের খেলোয়াড় হিসেবে স্পেনের লা লিগায় রিয়াল মাদ্রিদ এবং স্পেন জাতীয় ফুটবল দলের হয়ে খেলেন।
রিয়াল মাদ্রিদের যুবক পর্যায়ে উন্নীত হওয়ার পর, তিনি এক মৌসুম বায়ার ০৪ লেভারকুজেনে খেলেছেন। অতঃপর তিনি পুনরায় রিয়াল মাদ্রিদের মূল দলে যোগদান করেন এবং বেশ কয়েকটি ঘরোয়া এবং আন্তর্জাতিক সম্মাননা জয়লাভ করেন; যার মধ্যে উল্লেখযোগ্য হলো ৩টি উয়েফা চ্যাম্পিয়নস লীগ ট্রফি।
যুব আন্তর্জাতিক পর্যায়ে, কারভাহাল স্পেন অনূর্ধ্ব ১৯ দলের সদস্য হিসেবে ২০১১ ইউরোপিয়ান চ্যাম্পিয়নশিপ এবং স্পেন অনূর্ধ্ব ২১ দলের সদস্য হিসেবে ২০১১ উয়েফা ইউরোপিয়ান অনূর্ধ্ব-২১ চ্যাম্পিয়নশিপ জয়লাভ করেছেন। তিনি ২০১৪ সালে, স্পেনের হয়ে অভিষেক করেছেন।
অলসপুর
অলসপুর বাংলাদেশের আরটিভিতে প্রচারিত একটি জনপ্রিয় ধারাবাহিক। নাটকটি রচনা করেছেন মামুন-অর-রশিদ এবং পরিচালনা করেছেন আল হাজেন। ২০১১ সালের মে মাস থেকে নাটকটি প্রচারিত হচ্ছে।
অলসপুর এমন একটি রাজ্য, যেখানে সব অলস লোক এসে বাসা বেঁধেছে। সেখানে মাত্র দুই জন লোক পেশাজীবী। তাদের একজন স্থানীয় ইউনিয়নের চেয়ারম্যান এবং অন্যজন চা দোকানি। কিছু অলস লোক শয়তানি চিন্তাও করে সেখানে। এরকমই একটি গল্পকে নিয়ে গড়ে উঠেছে নাটকের কাহিনী।
জেসমিন থম্পসন
জেসমিন ইাং থম্পসন (জন্ম ৮ নভেম্বর, ২০০০) একজন ব্রিটিশ গায়িকা এবং ইউটিউব তারকা। ১০ বছর বয়সে থম্পসন, তার পরিবেশিত গানের ভিডিও সমূহ ইউটিউব এ আপলোড করার মধ্য দিয়ে তার সঙ্গীত কর্মজীবনের সূচনা করেন। ২০১৪ সালে, তিনি জার্মান ডিজে এবং ডিপ হাউজ প্রযোজক রবিন সেহুল্জ এর "সান গোস ডাউন" নামক গানটিতে সাহায্যকারী গায়িকা হিসেবে কন্ঠ দেন। অস্ট্রেলিয়া, জার্মানি, অস্ট্রিয়া এবং সুইজারল্যান্ড সহ একাধিক দেশের তালিকা গুলোয় শীর্ষ দশের মধ্যে এই গানটি স্থান পেয়ে যায়। ২০১৭ সালের ২০শে সেপ্টেম্বর মাসের হিসেব অনুযায়ী, থম্পসনের ইউটিউব চ্যানেলে তার অনুসারীর সংখ্যা ২.৮ মিলিয়নেরও বেশি, এবং তার ভিডিও গুলো সর্বমোট ৪৬০ মিলিয়নেরও বেশি বার দেখা হয়েছে।
তার করা জনপ্রিয় মার্কিন শিল্পী চাকা খান এর "এইন্ট নোবডি" নামক মূল এককটির শাব্দিক কভারটি, যুক্তরাজ্যের ইউকে টপ সিংগেলস চার্ট এর তালিকায় সেরা ৩২ নম্বরে স্থান পায়; এই সাফল্যে, তার এই কভারটিকে যুক্তরাজ্যের সবচেয়ে বড় সুপার মার্কেট সেইন্সবুরিস এর একটি বিজ্ঞাপনে প্রদর্শিত হয়। পরে ২০১৫ সালে, থম্পসনের এককটির একটি রিমিক্স সংস্করণ প্রকাশ করা হয়, যেটি রিমিক্স করেন জার্মান তরুন ডিজে এবং প্রযোজক ফেলিক্স যেইহন এবং এটি বিশালাকার সফলতা অর্জন করে নেয়, এটি যুক্তরাজ্যের তালিকায় সেরা ২ নম্বর স্থান দখল করে নেয়, এছাড়াও আরো অন্য কেয়েকটি দেশের তালিকা সসমূহেও স্থান পায়। তার কণ্ঠকে "অলৌকিক", "মৃদু" এবং "দ্যুতিময়" হিসাবে অভিহিত করা হয়েছে। 
থম্পসনের জন্ম হয় ২০০০ সালের ৮ই নভেম্বর মাসে, ইংল্যান্ড এর রাজধানী লন্ডন শহরে। তার বাবা অর্ধ ব্রিটিশ এবং তার মা অর্ধ চৈনিক।
২০১৩ সালের জুলাই মাসে, থম্পসন ব্রিটিশ ডিজে এবং প্রযোজক নটি বয় এর "লা লা লা" এককটির একটি কভার নিজেস্ব প্রকাশনায় প্রকাশ করেন। ওই বছরের আগষ্ট মাসে, তিনি তিনটি আলাদা আলাদা কভার প্রকাশ করেন: এগুলোর মধ্যে একটি ছিল জনপ্রিয় গায়িকা টেইলর সুইফ্ট'এর "এভরিথিং হ্যাস চেইন্জড" (গেনার্ড কো এর সাথে দৈত হিসেবে), আরেকটি ছিল জনপ্রিয় কান্ট্রি গায়ক পেসেন্জার'এর "লেট হার গো" এবং শেষটি ছিল বিশ্ব বিখ্যাত ফরাসী ডিজে ডেভিড গুট্টা'র "টাইটেনিয়াম" এককটির কভার। ওই বছরের সেপ্টেম্বর মাসে, তিনি তার নিজেস্ব প্রকাশে তার আত্বপ্রকাশকারী অ্যালবাম "বান্ডেল অব টেনট্রার্মস" প্রকাশ করেন, যেটিতে তিনি, তার করা ওই তিনটি কভার: "লা লা লা", "লেট হার গো" এবং "টাইটিনিয়াম" অন্তভূক্ত করেন। 
২০১৩ সালের সেপ্টেম্বরে, তিনি জনপ্রিয় মার্কিন শিল্পী চাকা খান এর "এইন্ট নোবডি" গানটির একটি কভার প্রকাশ করেন। গানটি যুক্তরাজ্যের সবচয়ে বড় চেইন সুপারমার্কেট ভিত্তিক প্রতিষ্ঠান সেইন্সবুরিস তাদের for their বাই সেইন্সবুরিস নামক পন্যের বিভাগের বিজ্ঞাপনে প্রদর্শিত হয়। গানটি যুক্তরাজ্যের ইউকে টপ সিংগেলস চার্ট এর তালিকায় সেরা ৩২ নম্বরে স্থান পায়। ২০১৩ সালের অক্টোবরে, তিনি "অান্ডার দ্য উইলো ট্রি" নামক একটি আতত পরিবেশনামূলক ইপি প্রকাশ করেন। অ্যালবামটির গানগুলোর মধ্যে "রান" নামক গানটি ইউরোপ এবং মার্কিন যুক্তরাষ্ট্র অন্চলে মাঝারি মানের সফলতা পেয়ে যায়।
তনুজ মহাশব্দে
তনুজ মহাশব্দে হলেন একজন ভারতীয় টেলিভিশন অভিনেতা, যিনি সাব টিভিতে প্রচারিত জনপ্রিয় নাটক তারক মেহতা কা উল্টা চশমায় একজন বিজ্ঞানী "কৃষ্ণান সুবরামানিয়াম আইয়ার" চরিত্রে অভিনয়ের মাধ্যমে জনপ্রিয়তা অর্জন করেছেন।
তনুজ মুলত মধ্য প্রদেশের দেওয়াসের বাসিন্দা এবং তিনি তার কলেজ জীবনে মাঝেমাঝেই ভোপালের রাস্তায় অভিনয় করত। তনুজ ম্যারিন কমিউনিকেশনে ডিপ্লোমা ডিগ্রী অর্জন করেছেন।
তনুজ সাব টিভিতে প্রচারিত জনপ্রিয় নাটক তারক মেহতা কা উল্টা চশমার একজন লেখক ছিলেন। শুটিংয়ের সময় দিলিপ যোশী তাকে এবং মুনমুন দত্তকে একসাথে লক্ষ্য করেন এবং পরিচালকের কাছে তাদের দুজনকে স্বামী-স্ত্রী চরিত্রে অভিনয় করানোর পরামর্শ প্রদান করেন।
২০১৬ সালে, তনুজ একটি ১৮ বছর বয়স্ক ছেলেকে তার পরিবারের সাথে পুনর্মিলিত করার জন্য প্রশংসা কুড়িয়েছেন, সেই ছেলেটি বোরিবালিতে হারিয়ে গিয়েছিল। অতঃপর তনুজ তাকে পুলিশ ষ্টেশনে নিয়ে যান।
২০১৬ সালের মার্চে, তিনি গোবিন্দর সাথে মুম্বাইয়ে অনুষ্ঠিত পাঞ্জাবি চলচ্চিত্র কানাডা দি ফ্লাইটের প্রথম দর্শনে উপস্থিত হয়েছেন।
গৌর চক্রবর্তী
গৌর চক্রবর্তী বা গৌরনারায়ন চক্রবর্তী ভারতের কমিউনিস্ট পার্টি (মাওবাদী) দলের পশ্চিমবঙ্গ রাজ্য কমিটির প্রথম প্রকাশ্য মুখপাত্র ছিলেন। তিনি ভারতের বেআইনি কার্যক্রম (প্রতিরোধ) আইন বা UAPA তে গ্রেপ্তারকৃত অন্যতম প্রবীন রাজনীতিবিদ।
প্রথম জীবনে গৌর চক্রবর্তী বিভিন্ন শ্রমিক সংগঠন ও রেলওয়ে হকার ইউনিয়নের সাথে যুক্ত ছিলেন। ১৯৬৭ এর আগে ভারতের কমিউনিস্ট পার্টিতে যোগ দেন, পরে ভারতের কমিউনিস্ট পার্টি (মার্ক্সবাদী) দলের মদনপুর শাখার সদস্য হিসেবে কাজ করতেন নদীয়া ও মুর্শিদাবাদ জেলায়। দীর্ঘ তিন দশক বামপন্থী রাজনীতি করাকালীন তার সাথে ভারতের কমিউনিস্ট পার্টি (মার্কসবাদী-লেনিনবাদী)দলের বিভিন্ন গনসংগঠনের সাথে যোগাযোগ হয়। মানবাধিকার আন্দোলন ও নানা সামাজিক সংগঠনে যুক্ত ছিলেন গৌর। বামফ্রন্ট পরিচালিত সরকারের শাসনে সিঙ্গুর - নন্দীগ্রাম জমি অধিগ্রহনবিরোধী আন্দোলনে এবং লালগড় আন্দোলনের সময় তিনি গুরুত্বপূর্ণ ভূমিকা পালন করেন। জঙ্গলমহলে আদিবাসী অধ্যুষিত তিনটি জেলায় মাওবাদী সংগঠন গড়ে তুলতে তিনি বড় রকমের ভূমিকা রেখেছিলেন।
তদানীন্তন মুখ্যমন্ত্রী বুদ্ধদেব ভট্টাচার্য ভারতের কমিউনিস্ট পার্টি (মাওবাদি)কে পশ্চিমবঙ্গ রাজ্যে নিষিদ্ধ ঘোষনা করার অব্যবহিত পরে গৌর চক্রবর্তীকে গ্রেপ্তার করা হয়। ২০০৯ সালের ২৩ জুন কলকাতা পুলিশ একটি বেসরকারী টিভি চ্যানেলের স্টুডিওতে সাক্ষাতকার দেওয়ার পরেই তাকে গ্রেপ্তার করে ও তার বিরুদ্ধে আনলফুল একটিভিটিস প্রিভেনশন আইনের ২০ নং ধারায় অভিযুক্ত করে। রাষ্ট্রদ্রোহীতা ও অন্যান্য অভিযোগে তাকে প্রেসিডেন্সী জেলে পাঠানো হয়। বয়েসের কারনে তিনি জেলের ভেতর একাধিকবার অসুস্থ হয়ে পড়লে তাকে হাসপাতালে ভর্তি করতে হয়েছিল।
তার বিরুদ্ধে আনা রাষ্ট্রদ্রোহিতার অভিযোগ প্রমান না হওয়ায় কলকাতার ব্যাংকশাল (সিটি সেশন কোর্ট) তাকে বেকসুর খালাস দেয় ১৯ জুলাই, ২০১৭। দীর্গ সাত বছর কারান্তরালে থাকার পর ৭৮ বছর বয়েসে তিনি মুক্তি পান। বর্তমানে তিনি নাগরিক আন্দোলনের সাথে যুক্ত আছেন।
অনন্য নাট্য ধারাবাহিকের জন্য প্রাইমটাইম এমি পুরস্কার
অনন্য নাট্য ধারাবাহিকের জন্য প্রাইমটাইম এমি পুরস্কার হল প্রাইমটাইমে প্রদর্শিত নাট্য ধারাবাহিকের জন্য একাডেমি অব টেলিভিশন আর্টস অ্যান্ড সায়েন্সেস কর্তৃক প্রদত্ত এমি পুরস্কার, যা ১৯৫১ সালে এমি পুরস্কার প্রবর্তনের সময় থেকে দেওয়া হয়ে আসছে। এই পুরস্কারকে এমি আয়োজনের মূল পুরস্কার বলেও উল্লেখ করা হয়, এবং বেশ কয়েকবার এই পুরস্কারের নাম পরিবর্তিত হয়েছে। প্রথমে ১৯৫১ থেকে ১৯৫৪ সাল পর্যন্ত এই পুরস্কার "শ্রেষ্ঠ নাট্যধর্মী অনুষ্ঠান" এবং পরে ১৯৫৫ ও ১৯৫৬ সালে তা "শ্রেষ্ঠ নাট্যধর্মী ধারাবাহিক" নামে পরিচিত ছিল। ১৯৫৭ সালে নাট্যধর্মী ধারবাহিকের জন্য কোন নির্দিষ্ট পুরস্কার প্রদান করা হয় নি, কিন্তু ১৯৫৮ সালে এই বিভাগকে দুটি ভিন্ন শাখায় ভাগ করা হয়, একটি "শ্রেষ্ঠ নাট্যধর্মী সংকলন ধারাবাহিক" ও "শ্রেষ্ঠ নাট্যধর্মী চলমান চরিত্র সম্বলিত ধারাবাহিক"। পরের বছর এই বিভাগকে দুটি শাখায় ভাগ করা হয় - "শ্রেষ্ঠ নাট্যধর্মী ধারাবাহিক - এক ঘন্টার কম" ও "শ্রেষ্ঠ নাট্যধর্মী ধারাবাহিক - এক ঘন্টার বেশি"। ১৯৬০ সালে এই নাম পুনরায় পরিবর্তন করে রাখা হয় "নাট্য ক্ষেত্রে অনন্য অনুষ্ঠানের সাফল্য"। এই নামটি ১৯৬০ থেকে ১৯৬৪ সাল পর্যন্ত রাখা হয়। ১৯৬৬ সালে এই পুরস্কারের নামের ষষ্ঠ পরিবর্তন আসে এবং নাম রাখা হয় "অনন্য নাট্যধর্মী ধারাবাহিক বা অনন্য ধারাবাহিক - নাট্য"। পরবর্তীতে ১৯৭৪ সাল থেকে এই নাম পরিবর্তন করেন বর্তমান নাম রাখা হয়।
মুক্তিযুদ্ধে একুশে পদক বিজয়ীদের তালিকা
মুক্তিযুদ্ধে একুশে পদক বাংলাদেশের মুক্তিযুদ্ধের সাথে জড়িতদের জন্য একটি জাতীয় এবং সর্বোচ্চ বেসামরিক পুরস্কার। ১৯৭১ সালের বাংলাদেশের স্বাধীনতার যুদ্ধে অনন্য অবদানের স্বীকৃতি প্রদানের উদ্দেশ্যে ২০১৩ সাল থেকে এই ক্ষেত্রে একুশে পদক প্রদান করা হচ্ছে। ভাষা আন্দোলন-এর শহীদদের স্মরণে ১৯৭৬ সালে এই পদকের প্রচলন করা হয়। প্রত্যেক পদকপ্রাপ্তকে একটি পদক, একটি সম্মাননা সনদ, একটি রেপ্লিকা এবং পুরস্কারের অর্থমূল্য প্রদান করা হয়ে থাকে। একুশে পদকে ১৮ ক্যারেটের সোনা দিয়ে তৈরি ৩৫ গ্রাম ওজনের একটি পদক প্রদান করা হয়; যার নকশা করেছেন নিতুন কুণ্ডু। প্রাথমিকভাবে পুরস্কারের অর্থমূল্য ২৫,০০০ টাকা দেয়া হতো; বর্তমানে এটি ২ লক্ষ টাকায় উন্নীত করা হয়েছে।
অর্থনীতিতে একুশে পদক বিজয়ীদের তালিকা
অর্থনীতিতে একুশে পদক বাংলাদেশের অর্থনীতিবিদদের জন্য একটি জাতীয় এবং সর্বোচ্চ বেসামরিক পুরস্কার। অর্থনীতিতে অনন্য অবদানের স্বীকৃতি প্রদানের উদ্দেশ্যে ২০১৩ সাল থেকে এই ক্ষেত্রে একুশে পদক প্রদান করা হচ্ছে। ভাষা আন্দোলন এর শহীদদের স্মরণে ১৯৭৬ সালে এই পদকের প্রচলন করা হয়। প্রত্যেক পদকপ্রাপ্তকে একটি পদক, একটি সম্মাননা সনদ, একটি রেপ্লিকা এবং পুরস্কারের অর্থমূল্য প্রদান করা হয়ে থাকে। একুশে পদকে ১৮ ক্যারেটের সোনা দিয়ে তৈরি ৩৫ গ্রাম ওজনের একটি মেডেল প্রদান করা হয়; যার ডিজাইন করেছেন নিতুন কুণ্ডু। প্রাথমিকভাবে পুরস্কারের অর্থমূল্য ২৫,০০০ টাকা দেয়া হতো; বর্তমানে এটি ২ লক্ষ টাকায় উন্নীত করা হয়েছে।
অনন্য কমেডি ধারাবাহিকের জন্য প্রাইমটাইম এমি পুরস্কার
অনন্য কমেডি ধারাবাহিকের জন্য প্রাইমটাইম এমি পুরস্কার হল মার্কিন যুক্তরাষ্ট্রে প্রাইমটাইমে প্রদর্শিত কমেডি ধারাবাহিকের জন্য একাডেমি অব টেলিভিশন আর্টস অ্যান্ড সায়েন্সেস কর্তৃক প্রদত্ত এমি পুরস্কার, যা ১৯৫২ সাল থেকে দেওয়া হয়ে আসছে। ১৯৬০ থেকে ১৯৬৪ সাল পর্যন্ত এই পুরস্কারকে কমেডি স্পেশাল পুরস্কারে যোগ করা হয়, যাতে ধারাবাহিক ও অন্যান্য কমেডি অনুষ্ঠানের পুরস্কার একসাথে দেওয়া যায়।
"ফ্রেজিয়ার" ১৯৯৪ থেকে ১৯৯৮ সাল পর্যন্ত এবং "মডার্ন ফ্যামিলি" ২০১০ থেকে ২০১৪ সাল পর্যন্ত ঠানা পাঁচবার করে এই পুরস্কার লাভ করে এই পুরস্কারের সর্বোচ্চ গ্রহীতার সম্মান লাভ করে।
বিজ্ঞান ও প্রযুক্তিতে একুশে পদক বিজয়ীদের তালিকা
বিজ্ঞান ও প্রযুক্তিতে একুশে পদক বাংলাদেশের বিজ্ঞানী ও প্রযুক্তিবিদদের জন্য একটি জাতীয় এবং সর্বোচ্চ বেসামরিক পুরস্কার। বিজ্ঞান ও প্রযুক্তি চর্চায় অনন্য অবদানের স্বীকৃতি প্রদানের উদ্দেশ্যে ২০০০ সাল থেকে এই ক্ষেত্রে একুশে পদক প্রদান করা হচ্ছে। ভাষা আন্দোলন এর শহীদদের স্মরণে ১৯৭৬ সালে এই পদকের প্রচলন করা হয়। প্রত্যেক পদকপ্রাপ্তকে একটি পদক, একটি সম্মাননা সনদ, একটি রেপ্লিকা এবং পুরস্কারের অর্থমূল্য প্রদান করা হয়ে থাকে। একুশে পদকে ১৮ ক্যারেটের সোনা দিয়ে তৈরি ৩৫ গ্রাম ওজনের একটি মেডেল প্রদান করা হয়; যার ডিজাইন করেছেন নিতুন কুণ্ডু। প্রাথমিকভাবে পুরস্কারের অর্থমূল্য ২৫,০০০ টাকা দেয়া হতো; বর্তমানে এটি ২ লক্ষ টাকায় উন্নীত করা হয়েছে।
আরিয়ান ভৌমিক
আরিয়ান ভৌমিক একজন ভারতীয় বাঙালী অভিনেতা যিনি ২০১১ সালে চলো পাল্টাই চলচ্চিত্রে অভিনয়ের জন্য সমধিক পরিচিত। চলচ্চিত্রের পাশাপাশি তিনি টেলিভিশন সিরিয়ালে অভিনয় করেছেন। ২০১৩ সালে প্রখ্যাত অভিনেতা প্রসেঞ্জিত চ্যাটার্জির সংগে মিশর রহস্যে অভিনয় তাকে পরিচিতি এনে দিয়েছে। ২০১৭ সালে আরিয়ান অভিনিত ইয়েতি অভিযান মুক্তি পায়।
আরিয়ানের আসল নাম দেবদান। ২০১৩ সালে তিনি আরিয়ান নাম গ্রহণ করেন। ২০০৮ সালে নীল রাজার দেশে চলচ্চিত্রে অভিনয়ের মাধ্যমে ভৌমিকের অভিনয় জীবন শুরু হয়। তখন তিনি ক্লাস এইটে পড়তেন। ২০১১ সালে হরনাথ চক্রবর্তীর চলো পাল্টাই চলচ্চিত্রে আরিয়ান প্রসেঞ্জিত চ্যাটার্জির ছেলের চরিত্রে অভিনয় করেন।
বিমান বাহিনী একাডেমী, ডুন্ডীগুল
ভারতীয় বিমান বাহিনী বিদ্যায়তন ইংরেজিতে যেটি এয়ার ফোর্স একাডেমী ডুন্ডিগাল নামে পরিচিত এবং এই নামেই এই বিদ্যায়তনটি সর্বাধিক পরিচিত হচ্ছে ভারতের বিমান বাহিনীর জন্য কমিশন্ড অফিসার গড়ে তোলার প্রাথমিক প্রশিক্ষণ কেন্দ্র।
এই প্রশিক্ষণ কেন্দ্রটি ১৯৬৯ সালে বানানো হয় এবং ১৯৭১ সাল থেকে এর কার্যক্রম শুরু হয়। হায়দ্রাবাদ এবং সেকান্দারাবাদ শহর থেকে প্রায় ২৫ কিমি দূরে এর অবস্থান এবং ৭০০০ একর ভূমি নিয়ে গঠিত। ভারতীয় বিমান বাহিনীর বৈমানিক সহ সকল শাখার কমিশন্ড অফিসার পদ পাওয়ার জন্য এখানেই মূল এবং প্রাথমিক প্রশিক্ষণ হয়ে থাকে।
রাজ আনাদকাত
রাজ আনাদকাত হলেন একজন ভারতীয় টেলিভিশন অভিনেতা। তিনি ৮ আগস্ট ২০১৬ হতে সনিতে সম্প্রচারিত এক রিশতা সাজেদারি কা নাটকে "নিশান্ত সেঠিয়া" চরিত্রে অভিনয় করেছেন। ২০১৭ সালে মার্চে, আনাদকাত সাব টিভিতে প্রচারিত জনপ্রিয় নাটকে তারাক মেহতা কা উল্টা চশমায় "ত্রিপেন্দ্র জেঠালাল গাড়া" চরিত্রে ভাব্য গান্ধীকে প্রতিস্থাপন করেছেন।
আলমা
আলমা-সোফিয়া মাইট্টিয়েন (জন্ম ১৭ জানুয়ারী ১৯৯৬), পেশাগতভাবে তিনি আলমা নামে বহুল পরিচিত, একজন ফিনিশ গায়িকা এবং গীতিকার।
২০১৩ সালে, ১৭ বছর বয়সে, আলমা ফিনল্যান্ডের সঙ্গীত প্রতিযোগিতা ফিনিশ "আইডলস" এর এ পরীক্ষা দেন। এবং ওই প্রতিযোগিতায় তিনি ৫ম স্থান অর্জন করে প্রতিযোগিতা শেষ করেন।
২০১৫ সালে, ফিনিশ র‍্যাপার সিনি সোবাটেজ এর "মওটা ক্যু মা" নামক এককে তাকে সাহায্যকারী গায়িকা হিসেবে কন্ঠ দিতে দেখা যায়। ২০১৬ সালের মার্চ মাসে, আলমা রেকর্ড লেবেল ইউনিভার্সাল মিউজিক এর সাথে চুক্তিবদ্ধ হন, এবং জুন মাসে তিনি তার প্রথম একক "কার্মা" প্রকাশ করেন। গানটি ফিনল্যান্ডের তালিকা ফিনিশ সিংগেলস চার্ট এ সেরা ৫ নম্বরে উঠে আসে। এছাড়াও তিনি জার্মান ডিজে এবং প্রযোজক ফেলিক্স যেইহন এর "বনফায়ার" নামক গানটিতে কন্ঠ দেন। ২০১৬ সালের জুলাই মাসে, গানটি একক হিসেবে প্রকাশ করা হয়। ২০১৬ সালের সেপ্টেম্বরে, আলমা নেদারল্যান্ডের গ্রোনিন্জেন পৌরসভায় অনুষ্ঠেও ইউরোসনিক নূরর্ডনস্রেগ এর ৩১ তম সংস্করনে গান পরিবেশন করার জন্য প্রতিপন্ন হন।  ২০১৬ সালের ২৮ শে অক্টোবরে, তিনি তার আত্বপ্রকাশকারী ইপি "ড্যাই মাই হেয়ার" প্রকাশ করেন।
২০১৭ সালের মার্চ মাসে, তিনি তার "চেসিং দ্য হাইস" নামক এককটি প্রকাশ করেন। গানটি ফিনল্যান্ডের তালিকা ফিনিশ চার্টে সেরা ১০ নম্বরে স্থান করে নেয়। সেই বছরের জুন মাসে গানটি যুক্তরাজ্যে প্রকাশ করা হয়, এবং গানটি আলমার প্রথম কোন যেটি যুক্তরাজ্যের তালিকায় সেরা ২০ নম্বরে উঠে আসে। তিনি ব্রিটিশ ডিজে সাব ফোকাস এর "ডোন্ট ইউ ফিল এট" গানটিতে সাহায্যকারী গায়িকা হিসেবে কাজ করেন, যেটি প্রকাশ করা হয় ২০১৭ সালের মে মাসে। এছাড়াও তিনি, ফরাসি গায়ক, গীতিকার এবং প্রযোজক মার্টিন সলভেইগ'র গান "অল স্টারস" এ সাহয্যকারী গায়িকা হিসেবে কন্ঠ দেন, গানটি ২০১৭ সালের জুন মাসে একক হিসেবে প্রকাশ করা হয়।